Euskaldunon Egunkariaren hemeroteka, sarean ikusgai • ZUZEU\nEuskaldunon Egunkariaren hemeroteka, sarean ikusgai –\nBerria egunkarian atzo argitaratutako berria dakar salabardoak.\nEgunkaria-ren hemeroteka digitala aurkeztu dute gaur Donostiako Koldo Mitxelena Kulturunean. 200.000 orrialde, 3.789 zenbaki dira digitalizatutakoak; kazetaren sorreratik itxierara bitarteko guztiak.\nEuskaldunon Egunkaria-ren hemeroteka digitala osatu du Berriak, Gipuzkoako Foru Aldundiaren laguntzaz eta Donostiako Koldo Mitxelena Kulturunearekin eta Gureak enpresarekin elkarlanean. Gaur egingo dute aurkezpen ekitaldia jendaurrean, 19:00etan, Koldo Mitxelena Kulturuneko hitzaldi aretoan. Aurkezpenean, Denis Itxaso Gipuzkoako Kultura diputatuak eta Joan Mari Torrealdai Euskaldunon Egunkaria-ren lehendakariak hartuko dute parte, Koldo Mitxelenako ordezkariekin batera. Aurrez, 10:00etan egin dute agerraldi bat, egindako lana aurkezteko.\n1990eko abenduaren 6an argitaratu zen Egunkaria-ren lehen zenbakia, eta 2003ko otsailaren 20an, azkena. Guardia Zibilak itxi zuen, Espainiako Auzitegi Nazionaleko Juan del Olmo epailearen baimenarekin. Hamabi urte pasa horietako albiste eta artikuluak sarean dira ikusgai —Berriaren webgunean ikusi ahal izango da Egunkaria-ren hemeroteka digitala—.\nDenis Itxasok egin du goizeko ekitaldiko hitzaurrea, eta Egunkaria-k euskarazko informazioari eginiko “itzelezko ekarpena” nabarmendu du: “Euskal kulturaren ondarearen gordailu bibliografiko izateko bokazioa daukagu”. Instituzio gisa, “ohorea” dela esan du, proiektu honetarako konfiantza eman dietelako Koldo Mitxelenako teknikariei. Torrealdaik, berriz, Egunkaria-ren historia ekarri du gogora; besteak beste, Ajuria Eneako Itunaren garaian, eta Egunkaria “ez-demokraten aldean” kokatu zutela zenbaitek: “Egunkaria bizirik dago, egin zigutenagatik eta, batez ere, egin genuenagatik. Gaur ere esango dugu: Itxia, baina ez isildua”.\n200.000 orrialde, 3.789 zenbaki dira digitalizatutakoak. 1990eko abenduaren 6tik 2003ko otsailaren 20rako zenbaki guztiak. Idurre Lazkano Berriako zerbitzuburuak eman ditu webgunearen inguruko azalpenak. Bilatzen sistema erraz bat jarri nahi izan dute, eta egunaren arabera edo hitzak bilatuz egin daitezke bilaketak, hitz batekin edo gehiagorekin.\nEz zen prozesu erraza izan Egunkaria-ren sorrera. Herriz herri egindako ekitaldietan —ehun baino gehiago— dirua biltzen aritu ziren, jaiotzaren aurreko hilabeteetan. “Herri proiektu bat zen. Hori ikusteak ematen zigun indarra”, kontatzen du Andres Gostinek Gaur irekiko ditu ateak (Eriz Zapirain, 2016) dokumentalean. Gostin eta beste kazetari gazte batzuk eguneroko egunkaria iristen zenerako entrenamenduan ari ziren. Lorea Agirre, Imanol Murua Uria, Alberto Barandiaran eta beste hainbat gazte ameslari ari ziren horretan. Estilo liburu bat sortzen ere ari ziren —tartean Koldo Izagirre zela—, euskaraz albisteak zuzen eta egoki idazteko arauak finkatzeko.\nEgunkaria-k aurrera egin zuen. Eta bide oparoa izan zuen, jaio eta hamabi urte eta hiru hilabetera hil zuten arte. “Euskal kulturaren begietako nini bihurtu zen Egunkaria. Horregatik itxi zuten gero”, esaten du Martxelo Otamendi Egunkaria-ren zuzendaria izan zenak Zapirainen dokumentalean. Hala dio, bestalde, Zapirainek: “Sentsazioa daukat Egunkaria-ren sorrera hura askorentzat oharkabean pasatu zela, eta, dokumental honek balio badu hura apur bat akordura ekartzeko, gu kontent”. Dokumentaleko zuzendariak nabarmendu zuen “gaur egungo gazteentzat historiaurrea” zela Egunkaria-ren sorrera garaia. Gaurtik aurrera, gertuago izango dute, edo eskura, behintzat.\nEuskaldunon Egunkariaren hemeroteka, sarean ikusgai Euskaldunon Egunkariaren hemeroteka, sarean ikusgai\nEuskaldunon Egunkaria, hemeroteka\nZer duzu buruan “Euskaldunon Egunkariaren hemeroteka, sarean ikusgai”-ri buruz\nJosu Lavin 2019-03-02 21:41\nHonela nire aincineco articulu batzuc topatu ditut!


Zientzien hotsak Iruñean azaroan | Jakiunde\nMusika eta neurozientzia, giza eboluzioa, tecnología eta fisika. Lau dira musikarekin harremanetan jarriko diren diziplinak, asteazkenero, Iruñeko Errege Artxibategi Nagusiko auditorioan, azaroko 7, 14, 21 eta 28an, Zientzien hotsak zikloaren baitan, Jakiundek Nafarroako Errege Artxibategi Nagusiaren lankidetzarekin eta Laboral Kutxaren babesarekin antolatutako hitzaldi sorta.\nHonako hau egitaraua:\nAZAROAK 7- NEUROZIENTZIA ETA MUSIKA: Musikak gure garunean duen eragina. José Félix Martí Massó doktorea, Neurologia katedratiko emeritua(UPV/EHU), Jakiundeko akademikoa.\nAZAROAK 14 - MUSIKA ETA GIZA EBOLUZIOA: Historia aurretiko kontaketa. Concepción de la Rúa, Antropologia Fisikoko katedraduna (UPV/EHU), Jakiundeko akademikoa.\nAZAROAK 21 - TEKNOLOGIA ETA MUSIKA: Teknologia arte modu berri bat al da? Julián Ávila, konpositorea eta musika-teknologia irakaslea, CSMCLM (Gaztela-Mantxako Goi Mailako Musika Kontserbatorioa).\nAZAROAK 28 - FISIKA ETA MUSIKA. Unibertsoa materia eta uhinak. Javier Tejada, Materia Kondentsatuaren Fisika katedraduna (Universidad de Barcelona), Jakiundeko akademikoa.\nTeresa Catalan eta Igor Ijurra jakitunek koordinatutako hitzaldi zikloa.


Zer egin nire txakurra jendearen beldur bada | Txakurren Mundua\nZer egin nire txakurra jendearen beldur bada\nHaiek ondo hezteko gai izan ez diren pertsonekin bizi izan diren txakurrek, askotan, sozializazio arazo ugari izaten dituzte. Tratu txarrak jasan dituztenak ez bakarrik hazi daitezke mota horretako besteekin edo beste pertsona batzuekin erlazionatzen jakin gabe, gehiegi babestuta daudenekin ere bai. Dena den oso beharrezkoa izango da larruarekin lan egitea bere konfiantza berreskuratzeko eta horrela bizitza sozial normala izan dezake.\nBeraz, galdetzen ari bazara zer egin nire txakurra jendearen beldur badaArtikulu honetan bere arrazoiak eta irtenbide posibleak izango ditugu hizpide.\n1 Zergatik du beldurra nire txakurrak jendearen aurrean?\n2 Zer egin nire txakurrak jendearen beldur izan ez dadin?\nZergatik du beldurra nire txakurrak jendearen aurrean?\nTxakurrak gizakienganako beldurra senti dezake tratu txarra jasan dutenean edo haiekin harremanik izan ez duenean. Lehenengo kasuan, jendea zerbait negatiboarekin lotu du (tratu txar fisikoa eta / edo ahozkoa, hau da, etengabeko garrasiak); bigarrenean, ia haiekin harremanik izan gabe, ez daki nola lotu, beraz, segurtasunik eza sentitzen du haien aurrean.\nBeldur hori oso laster ager daiteke, jada txakurkumeengandik, eta desagertzeko denbora asko behar duen beldurra da, beraz, txakur beldurgarria baduzu, oso gomendagarria da harekin lanean lehenbailehen hastea.\nZer egin nire txakurrak jendearen beldur izan ez dadin?\nLehenengo eta behin gauza da errespetatu eta zaindu. Ez diogu jo behar, oihu egin edo inolaz ere tratu txarrik eman. Ezta behartu ere, bestela beldurra areagotuko litzateke eta. Txakur beldurgarri batek bizitza normala izan dezan lortzea, ezinbestekoa da jendeak ondo tratatzea, txakurrei goxokiak eskainiz.\nBisitariak dituzunean, eskatu zure larruazala goxatzeko. Eta paseatzera joaten bazara, Eskaini iezaiozu norbait zure bidetik hurbiltzen ikusten duzun bakoitzean.\nDenbora pasatzen bada eta hobekuntzarik ikusten ez baduzu, ez izan zalantzarik eta positiboki lan egiten duen txakur hezitzaile batekin harremanetan jarri.\nArtikuluaren bide osoa: Txakurren mundua » Txakur orokorrak » prestakuntza » Zer egin nire txakurra jendearen beldur bada\nTxakurrarentzako intsektu arriskutsuenak\nElliott Erwitt-en argazkiak


2006ko lehenengo hiru hilabeteetan, Euskal Autonomia Erkidegoan, biztanleria okupatuen kopuruak %0,9 egin du behera eta langabezia-tasak bi hamarren gora\nHomeGaiakBiztanleriaren jardueraren arabera sailkatzeko inkesta (BJA)Prentsa Oharrak 2006ko lehenengo hiru...\nBIZTANLERIA JARDUERAREN ARABERA SAILKATZEKO INKESTA (BJA), 2006ko 1go hiruhilekoa\nLangabezia-tasa %5,1ekoa da, euroaren eremuko batez bestekoa baino ehuneko hiru puntutik gora txikiagoa\nEuskal Autonomia Erkidegoko lan-merkatuko 2006ko lehenengo hiruhilekoko datuen arabera 942.600 pertsona okupatu daude, hau da, orain hiru hilabete baino 8.900 gutxiago (-%0,9) Eustaten datuen arabera. Bestalde, langabezia-tasa ehuneko 0,2 puntu gehitu da aurreko hiruhilabetearen aldean; tasa hori %5,1ean gelditu da 1.300 langabetu gehiago izan delako.\n2005eko laugarren hiruhilekoari dagokionez, okupatutako eta langabetutako biztanleriaren bilakaerak ikusita, aktibotasun-tasak %0,4 egin du behera eta %54,5ean jarri da 2006ko lehenengo hiruhilekoan.\nGazteen langabezia-tasa 8 hamarren igo da\nEmakumezkoen langabezia-tasa %5,5 jaitsi da (ehuneko hamarren bat gutxiago), eta gizonezkoena lau hamarren igo da. Gazteen langabezia-tasa ehuneko zortzi hamarren igo da; horrenbestez, 16-24 urte bitarteko 8.600 gazte aktibo inguru langabezian gelditu dira (%12,2).\n23.400 emakume daude langabezian, 600 gutxiago alegia. Gizonen artean, berriz, azken hiruhilekoan 1.900 gehiago geratu dira langabezian; orain 27.000 daude langabezian. 45 urteko eta hortik gorako pertsonen artean 1.200 langabetu gehiago dago.\nEuskal Autonomia Erkidegoko langabezia-tasa, 2006ko lehenengo hiruhilekoan, euroaren eremuko herrialdeetakoa baino ehuneko 3,1 txikiagoa da. EUROSTATen arabera (Europar Batasuneko Estatistika Bulegoa), 2006ko otsailean, eremu hartan, langabezia-tasa %8,2 zen. Europar Batasuneko tasa %8,5ekoa zen, 25 herrialdeak kontuan izanik.\nAraba eta Gipuzkoako langabezia-tasak igo dira; Bizkaikoa jaitsi egin da\nLehenengo hiruhileko honetan, langabetu-kopurua 50.400 dela uste da, hau da, orain dela hiru hilabete baino 1.300 pertsona gehiago. Lan bila ari diren, lana bilatzeko kudeaketa aktiboak egiten dituzten eta lanerako prest dauden pertsonak jotzen dira langabetutzat. Lurralde historikoen arabera, Araban guztira 6.600 langabetu daude, 2.900 pertsona gehiago beraz eta %4,5eko tasara helduz; Gipuzkoan duela hiru hilabete baino 300 langabetu gehiago dago, baina hala ere hiru lurralde historikoetako tasa onena du (%3,3). Bizkaian 32.800 langabetu daude, duela hiru hilabete baino 1.900 gutxiago; baina oraindik langabezia-tasa altuena du (%6,3).\nOkupazioak hiru lurralde historikoetan egin du behera\nEuskal Autonomia Erkidegoan 942.600 okupatu daude, duela hiru hilabete baino 8.900 gutxiago. Okupazioak hiru lurralde historikoetan egin du behera: beherapen handiena Gipuzkoan eman da, 3.800 enplegu garbi gutxiagorekin; ondoren, Araban 2.600 enplegu garbi gutxiago dago eta, azkenik, Bizkaian 2.400 enplegu gutxiago. Generoari dagokionez, emakumeen kasuan bakarrik egin du egoerak hoberantz; aurreko hiruhilekoan baino 300 okupatu gehiago egon dira. Gizonezkoen artean, ostera, 9.100 okupatu gutxiago dago.\nEraikuntzan 10.700 enplegu galdu dira eta industrian beste 7.100; aitzitik, nekazaritzan eta zerbitzuetan okupatu gehiago dago\n2005eko laugarren hiruhilekoaren aldean, eraikuntzan okupatu gutxiago dago (10.700 langile gutxiago) eta industrian gauza bera gertatu da (7.100 gutxiago). Nekazaritzan 1.600 langile gehiago dago eta zerbitzuetan 7.400 gehiago.\nOkupazio-tasa (hau da, 16 eta 64 urte arteko pertsona-kopuru osoaren aldean okupatuta dauden pertsonen ehunekoa) %65,6 da, duela hiru hilabete baino 0,5 puntu gutxiagokoa alegia. Tasa hau gizonen kasuan %74,9 da eta emakumeen kasuan, berriz, %56,2 baino ez.\nLurralde historikoen arabera, okupazio-tasarik handiena Gipuzkoakoa da (%69,2) eta ehunekotan zortzi puntutan egin du behera. Gero Araba dator, %67,9arekin eta 1,2 puntuko jaitsierarekin. Bizkaiak du tasarik txikiena, %62,9arekin, 2005eko laugarren hiruhilekoan baino hamarren bat gutxiago.\nZenbatespenen arabera, 2006ko lehenengo hiruhilekoan gutxi gorabehera Euskal Autonomia Erkidegoko 777.400 etxetan bizi diren pertsonen herenak ez dira aktiboak. 12.800 etxetan, berriz, pertsona aktibo guztiak daude langabezian (guztien %1,6), hau da, aurreko hiruhilekoan baino 1.500 gehiago.\nAzken urtean zerbitzuen sektoreak 18.900 lanpostu garbi sortu ditu\nAzken hamabi hilabeteetan biztanleria okupatuak gora egin du; 6.500 pertsona gehiago dira, hau da, %0,7 gehiago. Emakumeen kasuan okupazio-tasa ehuneko 1,8 puntu igo da, eta gizonen kasuan bi hamarren baino gehiago jaitsi da. Lurralde historikoaren arabera, Gipuzkoan (bi puntu) eta Araban (puntu bat) okupazio-tasak igo egin dira baina Bizkaian tasa hamarren bat jaitsi da, 2005eko lehenengo hiruhilekoaren aldean.\nAzken urtean, zerbitzuen sektorean 18.900 enplegu garbi sortu dira; aitzitik, industrian, eraikuntzan eta lehenengo sektorean enpleguak galtzen dira oraindik.\nLangabezia-tasa ehuneko ia bi puntu jaitsi da azken urtean Euskal Autonomia Erkidegoan\nLangabezia-tasa %1,9 jaitsi da azken urtean (%7tik %5,1era); beraz, 20.300 pertsona hasi dira lanean Euskal Autonomia Erkidegoan urtean zehar. Azken hamabi urteetan bi lurraldetan jaitsi da langabezia-tasa: Gipuzkoan (%2,8 baino gutxiago) eta Bizkaian (%2,2 baino gutxiago); aitzitik, Araban tasa hori %1,1 igo da.\n*p.p. = Aldea, ehunekotan.\nHarremanetarako pertsona: Mª José Santamaría Gallardo\nTel:+34-945-01 75 33 Faxa:+34-945-01 75 01


Android Oreo-ren hirugarren beta Galaxy S8 eta S8 Plus-erako eskuragarri dago Androidea\nHil honen hasieran, Samsungek Galaxy S8 eta S8 Plus modeloak merkatuan eskuragarri dauden Android bertsio berrienetara eguneratzeko beta programaren irekieraren berri eman genuen: Android Oreo. Samsung-eko mutilek kaleratu berri dute Galaxy S8 eta S8 Plus-entzat Android 8-ren azken bertsioa izango denaren hirugarren beta, eguneratze bat hasiko da bi eredu hauetako baten erabiltzaile guztiei heltzen OTA bidez eguneratze moduan. Hala ez bada eta dagoeneko erabilgarri dagoen egiaztatu nahi baduzu, Sistemaren ezarpenetara jo behar duzu momentu horretan bilaketa egiteko, eguneratzea deskargatzeko eta ondoren instalatzeko dagoeneko eskuragarri badago.\nBeta bertsioetan ohikoa den bezala, Samsungek hirugarren beta honetan konpondu diren arazo guztien zerrenda argitaratu du bertsio honen xehetasunetan, etekina ateratzeaz gain errendimendua eta gailuaren abiadura hobetu, sistema eragile guztien betetan ohikoa den zerbait.\nSamsungek beta honen aurkezpena aprobetxatzen du azken hilabetean antzeman diren segurtasun arazoak konpontzeko, gailu batzuen bluetooth konexioei egonkortasun handiagoa eskaintzeaz gain, itxurazko arrazoirik gabe behin eta berriz mozten ziren konexioak.\nBeta berri hau deskargatu nahi baduzu, kontuan hartu behar duzu 623 MB hartzen ditu Instalazio prozesuan zehar, terminalaren tenperatura zertxobait igoko da, konpainiaren arabera kezkatzeko arrazoia ez dena. Programaren parte izatea\nBeta programaren parte izateko, lehenik eta behin Samsung kideak aplikazioa deskargatu eta instalatu behar duzu zure gailuan, beta programaren parte izaten hasteko eta zure gailuak abian jarri ahala jasotzen hasten den aplikazioa da.\nArtikuluaren bide osoa: Androidea » Android gailuak » Telefono mugikorrak » Samsung » Android Oreo-ren hirugarren beta Galaxy S8 eta S8 Plus-entzat eskuragarri dago\nJimmy Fernando Carias Montoya esan zuen\nErantzuna Jimmy Fernando Carias Montoyari


Eusko Jaurlaritzaren Osasun Sailak jaioberrientzako baheketa programan 5 patologia berri sartzea aurreikusi du, 2012. Urtea amaitu aurretik - Eusko Jaurlaritza - Euskadi.eus\nOrain arte bahetzen diren beste 5 patologiei batuta, Euskadi Estatu osoko erreferente gisa sendotu da arlo horri dagokionez.\n1982. urtean ezarri zen Euskadin Jaioberrientzako Baheketa Programa eta, Estatu osoan, EAE izan zen modu integralean ezarri zuen lehen erkidegoa. Hona hemen erregistratutako datuak:\nDesgaitasun fisikoa (bihotza, birika) eta adimen-atzeratasuna\nEusko Jaurlaritzaren Osasuneko sailburuorde Jesús María Fernández jaunak eman dio hasiera jardunaldiari eta EAEko Jaioberrientzako Baheketa Programan ziurrenik beste 5 patologia txertatuko dituztela iragarri du; horrekin batera, erabaki hori hartzeko arrazoiak zientifikoak -ebidentzia zientifikoa- izan direla nabarmendu du, ez bestelakoak, eta "ez dela unean uneko egoera ekonomikoaren eta aurrekontu-baliabideen mende egongo, inolaz ere".\nJardunaldiaren hasiera-ekitaldian eskerrak ere eman nahi izan ditu; duela 30 urte programa ezarri zenetik hamaika profesionalek egindako lanarengatik eman ditu eskerrak: "nire esker onena hasiera-hasieratik eredugarria izan den antolamendu-sistema hori diseinatu eta ezarri zutenei" eta programaren alderdi kritikoetan ahalik eta kalitate-, eraginkortasun- eta efikazia-maila handiena bermatzeko egin duten lana, bereziki, aipatu du:


Sautrelan, Florentzia - G&A (Gauez eta Azpikeriaz)\nG&A (Gauez eta Azpikeriaz) | 2008-10-28 09:51\nAtzo, urtebetetze opari gisa, seinale on bat jaso eta ETBko kanal guztiak ondo ikusten hasi nintzen. Ez zen noski hori izan oparirik onena (ejem) baina horri esker neure burua Sautrelan ikusteko gauza izan nintzen. Hilean behin hor agertuko naiz, hiri baten inguruan irakurraldi motz bat eginez.\nAtzo, Florentzia. Eta bertara 14 urterekin joan nintzeneko oroitzapen bat.\nAutoz ailegatu ginen Florentziara. Gure aitak gidatzen zuen eta zuzenean igo gintuen San Miniato begiratokira, Florentziaren ikuspegi osoa izan genezan. Irudia ederra zen. Aitak argazki zahar bat atera zuen orduan diru-zorrotik. San Miniato begiratokian bertan ateratako argazkia zen.Gaztea zen aita argazki hartan, hogei urte baino gutxiago, pastako betaurrekoak, keinu serioa. Egunkari bat zeraman eskuetan. Pena di morte per i patrioti baschi, irakur zitekeen egunkariaren azalean, begirada zorroztuz gero. Eta atzealdean, data bat: 1970ko Gabonak.\nAitak argazkia gorde zuen arte, begira egon ginen. Gero amak kamera atera eta beste argazki bat egin zigun, han bertan, San Miniato behatokian, Santa Maria del Fioreko kupula gure bizkarraldean.\nfirenze hiriak sautrela\nAntagonistak 2008-11-01 15:35 #1\n
Ziber espazioaren biktimak, elkar erlazio artifizialen, likidotasunaren barrumbeetan, sua falta zaigula diote batzuek, sua itzali ote digute?bombilak ote gara?klik, ene itzali da.Berriz ere ziber espazioaren biktimak.Artifizialaren hutsaltasunean, ezin asebeteta. Ezin beteta.Ezin piztuta.Zerbaiten esperoan, ezeren esperoan.Klik itzali da.

\nIon 2008-11-03 21:38 #2\n
Aupa Katixa! Berandu bada ere, bina zorion, 27 urte betzearren bata, eta pasa den astean irakurtzen amaitu nuen "Sua falta zaigu" liburu polita idaztearren. Benetan gustora ikarri dudan liburua.


Bero Uzkurtzeko Hodiaren parametro nagusiak - Albisteak - Huayi Cable Accessories Co.,Ltd\nBero Uzkurtzeko Hodiaren oinarrizko 6 parametroak ulertzeak lagun zaitzake aukeratzenBero Uzkurtu daitekeen Hodiaazkarrago.\nDenok dakigunez hodi baten sekzioa hodi zilindriko baten forma dela, barne diametroa barruko hormen arteko distantzia da, normalean Î¦ hizkiekin, Î¦ ingeniaritzan diametroa markatzeko erabiltzen direlako, eta ondoren jarraituz. zenbaki baten bidez, adierazi balioen diametroa, unitate lehenetsia mm (milimetroa) da, adibidez Î¦ 6, 6 MM-ko barne diametroa esan nahi du.\nHormaren lodiera hodiaren hormaren lodierari egiten dio erreferentziabero uzkurtzeko hodiisolamendu-babesaren papera betetzen du, beraz, hodi-hormaren lodierak isolamendu-babes-maila eragiten du, hau da, zenbat eta lodiagoa izan beroa uzkurtzeko hodia, orduan eta indartsuagoa izango da isolamendu-efektua.\n3. Txikitze-ehunekoa (Uzkurtze-tasa)\nBero uzkur daitekeen hodiauzkurtu egingo da berotzean, uzkurtze-tasa ere deitzen zaio bero-uzkurtze-tasa, bero-uzkurtze-erlazioa, etab. Esate baterako, bero-txiki daitekeen hodiaren barne-diametroa giro-tenperaturan Ï† 6 da, eta barne-diametroa Ï† 3 berotu ondoren eta txikituz. Uzkurtu aurretik eta ondoren erlazioa bero uzkur daitekeen hodiaren uzkurtze-tasa da, hau da, 6/3 = 2/1, 2:1 bero uzkur daitekeen hodiaren uzkurtze-tasa da. Zenbat eta uzkurtze-tasa handiagoa izan, orduan eta meheagoa izango da bero uzkur daitekeen hodi txikitu ondoren.\n4.Hasierako Uzkurtzeko Tenperatura\nHasierako Uzkurtzeko Tenperatura tenperaturan dagoen tenperatura dabero uzkurtzeko hoditxikitzen hasten da. Bero uzkur daitekeen hodiaren tenperatura hasieran txikitzen den bero-pistolarekin edo bero-kolpe batekin berotzean. Oro har, bero uzkurtzeko hodiaren hasierako uzkurtze-tenperatura 84 ℃ da.\n5.Complete Uzkurtzeko Tenperatura\nUzkurtze osoko tenperaturak zein tenperaturatan dagoen adierazten dubero uzkurtzeko hodiguztiz uzkurtzen da. Bero uzkur daitekeen hodiaren beroketa eta uzkurtzea pixkanakako prozesu bat da. Bero uzkur daitekeen hodia 84℃-ra berotzen denean, uzkurtzeko erreakzioa hasten da, hau ez da nahikoa bero uzkur daitekeen hodiaren uzkurdura osatzeko. Une honetan, beharrezkoa da berotzen jarraitu, hala nola, 120â„ƒ, bero uzkurtu daitekeen hodi osoa uzkurtzeko.\nFuntzionamendu-tenperatura parametro garrantzitsua da erabileranbero uzkur daitekeen hodi, eta batzuetan tenperatura nominalari ere egiten dio erreferentzia, hau da, bero uzkur daitekeen hodiak normalean eta etengabe erabil daitezkeen tenperaturari egiten dio erreferentzia. Horrek esan nahi du bero uzkur daitekeen hodia normalean erabil daitekeen giro-tenperatura ere, normalean -55 ℃ eta + 125 ℃ bitarteko tartean. Tenperatura-tarte hori gainditzeak bero uzkur daitekeen hodiaren iraupenari eragingo dio.\nBero uzkur daitezkeen hodiak erostean, goiko 6 oinarrizko parametroetara jo dezakezu. Edozein zalantza izanez gero, jarri harremanetan eta kontsultatu gure salmenta-langileei.


Jon Urrutia: «Modu desegokian irakasten da musika» | Bizigiro | Berria\nATZEKOZ AURRERA. Jon Urrutia. Musikaria\n«Modu desegokian irakasten da musika»\nMusika tresnak egiteaz gain, musikaren hizkuntzara modu ludikoan hurbiltzen du ikuslea Trakamatrakak. Ezohiko ikuskizun berezi batean hainbat balio helaraztea da Urrutia sortzailearen helburua.\nJazz erritmoa duten mangerak, kriskitin konplexua daukaten maionesa tapak eta erritmo afrikarrez beteriko tutuak aurrean dituela aurkezten du Trakamatraka proiektua Jon Urrutia musikariak (Bilbo, 1978). Material birziklatuak erabiliz, doinuak eta erritmoak sortzen ditu kontzertu eta tailerretan. EHUko Leioako campusean eman berri du ikuskizuna. Hilaren 24an, Iruñean egongo da; eta 28an, Markina-Xemeinen (Bizkaia).\nMusika da Trakamatrakaren oinarria. Baina beste zer da?\nMaterial birziklatuekin egindako musika tresnak erabiliz, musika modu dibertigarrian hurreratzen saiatzen gara Trakamatrakako emanaldietan. Adin guztiei zabaldua dago, eta musikarekin adiskidetzea da gure asmoa. Horrez gain, jakin-mina piztea, sormena eta irudimena bermatzea eta birziklatzeko kontzientzia lantzea dira ardatz nagusiak.\nMusikaria zara ofizioz. Nolatan pentsatu zenuen horrelako proiektu bat martxan jartzea?\nJaialdi batean Coestu Kataluniako taldea ezagutu nuen, eta bertako kide Xavi Lozanok txundituta utzi ninduen. Etxera bueltatzean, probak egiten hasi nintzen, eta, horren ostean, musika tresnak sortzeko, luthier teknikak ikasi nituen. Horrez gain, hainbat musika tresna arakatzen eta bidaiatzen ere ibili izan naiz, zenbait lurraldetako musika tresnak ezagutzen, irakasleen bidez.\nLehenengo, kontzertu didaktiko moduko bat egiten dut. Eta, bigarren zatian, entzuleak protagonista eta sortzaile bilakatzen dira. Nire gidaritzapean, haiek egiten dituzte musika tresnak.\nEz da gauza bera izango erositako musika tresna bat edo norberak egindako bat jotzea.\nEz. Baina sorpresa asko izaten dira. Egiten ditugun musika tresnak benetako musika tresnetan oinarrituta daude; adibidez, lastotxo batekin dultzainaren teknika berbera duen musika tresna bat egin daiteke. Soinu ahalik eta politena ateratzen saiatzen gara. Hala ere, egia da klarinete bat edo mila euro inguruko biolin bat ezin dela berdindu horren erraz, baina, soinua baino gehiago, pertsonak bere baitan duen musika ateratzea da garrantzitsuena.\nZer instrumentu erabiltzen dituzue tailerretan?\nDenetarik: lastotxoz egindako dultzainak, mirlitoiak, esne brikekin egindako gitarrak. Perkusiozko musika tresnak egitea errazagoa da, baina nik bereziki haizezkoak oso gustuko ditut; mundu ikaragarria iruditzen zaizkit. Hainbat materiali korda bat jarrita, erraz lortzen da harizko musika tresna bat, baina haizezko musika tresnetan ezagutzen ez ditugun musika tresna asko daude, beste herrialde batzuetakoak direnak eta soinu ikaragarria dutenak: Arabia, Turkia, Bulgaria eta Ipar Ekialdekoak, esaterako.\nAskotan, haurrek beraiek ematen dizkidate ideiak. Duela gutxi, kontzertu batean haur batek patata lastotxo bat zuen ahoan; hodi itxura zutela konturatzearekin bat, hodi horrekin soinua atera zitekeela pentsatu nuen. Umea bera ere, konturatu gabe, soinua atera nahian zebilen. Horrez gain, adituek ere inspiratzen naute; haien ideiak eraldatuz edota betiko musika tresnetan arreta jarriz sortzen ditut musika tresnak.\nEdozein material birziklaturekin egin al daiteke musika tresna bat?\nHala da. Nik azenarioak eta adreiluak erabili izan ditut, baita gomak, plastikoak, egurrak eta hezurrak ere. Denak dira berezi, bakoitzak bere sonoritatea du.\nEta zer musika mota egin daiteke material birziklatuekin?\nErrepertorioa leku guztietatik saiatzen naiz ateratzen, eta tailer hauetan ere pixka bat denetarik egiten dugu: Vivaldi makulu batekin, jazz doinuak ureztontziekin, AC/DC hondartzako ontziekin, Beethoven erratz batekin, edota biribilketa bat lastotxo batekin. Aniztasun hori ikaragarria da.\nAniztasun hori gizartean islatua ikusten duzu?\nBaikorragoa izatea gustatuko litzaidake, baina ez dut aniztasunik ikusten. Ez nago oso eroso gaur egun ditugun musika motekin; badituzte bere alde onak, baina gazteek gehienbat beste musika batzuk ere ezagutu behar dituzte, eta kritikoagoak izan beharko lukete.\nMusikarekin jolasteko beste bide bat eskaintzea izan al da zure asmoa?\nEgun, musika modu desegokian irakasten da, askotan derrigortuta, eta hainbatek kontserbatorioko ikasketa ortodoxoen bidez jasotzen dute. Gizartea aldatu bada ere, hezkuntza oraindik Monteverdiren garaian dago. Horrez gain, gaur egun frustrazio gaitasun oso txikia dute haurrek. Horregatik, niri esperimentatzea asko gustatzen zait; frustrazio gaitasun hori gainditzen laguntzen du.


2020-02-06 - Oarsoaldeko Hitza : Oarsoaldeko Hitza\nPSE-EE: "Lezoko udalak ingurumenarekiko duen konpromisoa berretsi du"\nIngurumena babesteko bi neurri onartu ditu Lezoko Udalak: alde batetik URA Uraren Euskal Agentziarekin lankidetza protokoloa hitzartu dute. Bestetik, Zaraten Ekintza Plana onartu zuten atzo, osoko bilkuran.\nPilota jaialdi bikaina bihar, Agustina Otaola frontoian\nEuskal Ligako bi partida eta Gipuzkoako Udaberri txapelketako ligaxkako beste hiru jokatuko dituzte bihar Errenteria-Oreretako Agustina Otaola Raketista Profesionala pilotalekuan. 18:10ean hasiko dira partidak, eta bost jokatuko dituzte guztira.\nZaraten ekintza plana behin betiko onartu du plenoak\nLezoko zarata iturri nagusiei erantzuna emateko udalak landu duen ekintza planari behin betiko oniritzia eman zion atzo plenoak EAJ eta PSE-EEren (bi horiek osatzen dute gobernu taldea) aldeko bozkekin; EH Bilduk abstentzioaren alde egin zuen.\nGalesko doinuak, Soinuenearen Neguko Kontzertuan\nGwilym Rhys eta Elidyr Glynek kontzertua emango dute Artason, baita Balen Lopez de Munain eta Paola Zannonik ere. Goizean, kontzertu didaktikoa.\nBazkari berezia Zintziliken 35. urteurrena ospatzeko\nBermutada, babarrunada eta txapelketa radiofonikoa antolatu dituzte. Txartelak Arkaitza tabernan daude salgai 15 euroan.\nLezoko zuhaitzek "errespetua" merezi dutelako, elkarretaratzea\nZuhaitzen Lagunak taldeak ere kimaketen kontrako iritzia azaldu du. Bertako bi kide kimaketa oztopatzen saiatu ziren larunbatean.\nEuskal Herria plazako zuhaitzen kimaketa “diru xahuketa” da Lezoko EH Bildurentzat\nXoxolur Mendi Klubaren sasoiko bosgarren irteera, igandean\nXoxolur Mendi Klubeko kideek Aralar-Ttutturre ingurura egun osoko txangoa egingo dute igandean. Gaur bukatuko da izena emateko epea, Orki tabernan.\nEuskaraldian entitateek izan behar duten papera aztertuko dute lau barrutietan\nEragile kolektiboekin nola koordinatu eta hurrengo hilabeteetan emango dituzte pausuak erabakiko dituzte barrutiz-barruti datozen egunetan.\nSan Valentineko eromen kontsumistaz arituko da gaur Irantzu Varela\nHitzaldia, 18:00etan izango da, Emakumeen Etxean.\n2019ko atsolorra prestatzeko bilera egingo dute gaur\nIaz Oiartzunen jaio ziren haurren gurasoak gaur arratsaldean elkartuko dira. Data zehaztuta dute: martxoaren 29an izango da.\nRealeko nesken erretiluen salmenta puntuak\nEskualdeko hainbat taberna eta jatetxetan eskuratu daiteke. 12 euroan izango da salgai, eta HITZAkide eta Atarikideentzat 8 euroan.\nJamaican Jazz Lovers ft. Payoh Soul Rebel & Alberto Tarin, Titanians In Dub eta Reparations DJ Seten hilaren 15eko kontzerturako sarrerak\nHITZAk, HITZAkide batentzat bi sarrera ditu zozketan. Sarrerak Psilocybenea aretoko leihatilan jaso beharko dira.


2019ko apirilaren 26a, ostirala | Ordua Euskal Herrian 12:09:26\nAitzol Lasa Oyarbide (Barañain, 1978)\nMatematikaria, Matematikaren didaktikan doktorea, NUPeko irakasle eta ikertzailea. Irakasleentzako ikerketa materialen egilea da. Euskal Herriko GeoGebra Institutuaren zuzendaria da. Gazteei zientzia eta matematika hurbiltzeko narrazioak idatzi ditu: Hodeietan (CAF-Elhuyar saria, 2011) eta Usategiaren printzipioa (Nekatoenea saria, 2014). Lehen saiakera argitaratu du: Zirkulu polarraren koadratura. Finlandia-Euskal Herria. Hezkuntza sistemen noosfera eta elkar-neurgarritasuna (Pamiela). Bizikleta zalea, txistularia, gitarra-jotzailea eta abeslaria.\nMatematikaria eta ikertzailea zara. Zein da orain zure lana zehazki?\nAzken boladan Bigarren Hezkuntzako masterreko ikasleentzako testuliburuak ari gara prestatzen, beste unibertsitate batzuetako irakasleekin elkarlanean, Espainiako Síntesis argitaletxearen enkarguz.\nEspainian, ohikoa den bezala, hezkuntzan ere lehenbizi araua idazten da, eta gero, handik urte batzuetara, araua garatzen saiatzen dira, edo ez. Bigarren Hezkuntzako masterra abian jarri zenean dekretu bidez ezarri zen nolakoak izan behar ziren irakasgaiak, baina materialik gabe jarri zen martxan. Horrekin batera, Nafarroako Unibertsitate Publikoan klaseak ematen dizkiet Bigarren Hezkuntzako masterrean matematika berezitasuna egiten dutenei eta Lehen Hezkuntzako eta Haur Hezkuntzako maisu-maistrei.\nGoitik behera funtzionatzeko dugun moduagatik. Matematikaren curriculuma beti goitik eta modu zentralizatuan ezartzen da. Zenbat ordu eta zer landu zehazten da, baina gero gertatzen da irakaslerik ez dugula. Matematika ikasten duten graduatu gehienak ez dira irakaskuntzan aritzen. Orduan, nork ematen ditu eskolak? Ahal duenak. Normalean beste ikasketa zientifiko eta teknologikoetatik datozen irakasle birziklatuak dira eta ahal dutena egiten dute. Horretarako prestatuta ez egon arren, haiekiko exijentzia maila oso altua da.\nKontuan hartu behar da ikasleak ez daudela ohituta pentsatzeagatik ebaluatuak izatera. Katiximak irakasten dira. Buruz ikasi eta hori da ebaluatzen dena. Ikasleak oso azkarrak dira eta gainditzeko behar dutena baino ez dute egiten. Diziplina bakoitzak badu berezko metodologia eta irakasgai batek horren moldaketa izan beharko luke, baina ez da errespetatzen.\nMatematikarako grina duzu, baina hizkuntza eta literaturarekikoa ere bai.\nUnibertsitatera joaterakoan bi aukera nituen garbi: euskal filologia edo matematika. Bigarrena aukeratu nuen Bilbon ematen zutelako eta nahiago nuen hara joan. Hala ere, ez da batere arraroa. Izan ere, zientzialari gehienei literatura asko gustatzen zaie eta askok oso ongi idazten dute.\nNondik dator zientzia-letrak dikotomia?\nHezkuntza sisteman behartzen zaituztelako bide hau edo bestea aukeratzera eta ez dira bestelako bide mistoak kontuan hartzen. Finlandiako hezkuntzaren ezaugarrietako bat hori da, hain zuzen ere: moduluak dira eta ikasle bakoitzak hautatzen ditu libreki zeintzuk ikasi nahi dituen eta noiz.\nHemengo hautazko ikasgaien sistema ez da gauza bera?\nHemen teorian bada aukeratzerik, baina ikastetxeen antolaketa beharrengatik azkenean hautazko horiek paketeetan eskaintzen dira, ez banaka. Badirudi aukeratzerik badagoela, baina irakasgai multzoak dira. Finlandian 75 modulu osatu behar dituzte, tutore baten laguntzarekin. Horren ondorioz, adibidez, adin desberdineko ikasleak biltzen dira modulu berean. Hori da benetako aukera.\nEuskal Herrian dauden hezkuntza sistemak eta Finlandiakoa alderatu dituzu. Finlandia estatua da eta gu ez. Nola egin duzu alderaketa?\nAlderaketa egina dago finlandierazko murgiltze ereduaren eta euskarazko murgiltze ereduaren artean. Hori da alderagarria den bakarra. Hezkuntza sistemaren antolaketa administratiboari buruz ez da asko hitz egiten liburuan. Hori ezin da alderatu hemen EAEk, Nafarroak eta Euskal Elkargoak hainbat ezaugarri partikular dituztelako, baina gizarte eredua aldera daiteke. Gizartean dauden usteak edo adostasunak konpara daitezke.\nAlderaketa horretan PISA azterketaren emaitzak datozkigu segituan burura. Zergatik dira gu baino hobeak beti?\nPISA proban lehenbiziko postuetan egotea lortzen dute hezkuntza sistema bakarra eta kohesionatua dutelako. Oinarria da ulermenari berebiziko garrantzia ematea, eta kito, ez dago beste misteriorik. Lehen Hezkuntzako eskolari ulermen eskola esaten diote. Haiek bezalakoak izan nahi bagenu hizkuntza eredu bakarra izan beharko genuke, bateratua eta homogeneoa. Guk PISArekiko dugun katastroferik handiena da, uste dugula publiko-itunpeko eta hizkuntza ereduaren araberako hautaketa familiengan uzteak onura ekartzen diola gure sistemari, eta oso oker gaude. Aukeraketa horietako uste guztiak ideologikoak dira, eta ez dute oinarri pedagogikorik.\nZergatik diozu zure liburuan Finlandian PISA ez dela helburua, baliabidea baizik?\nHan ikuskaritza administratiborik ez dute, hemen dugun bezala. 90eko hamarkadan krisi sakona izan zuten eta hori kentzea erabaki zuten, dirua aurrezteko asmoz. Horren ordez, ELGA Ekonomia Lankidetza eta Garapenerako Antolakundeak sortutako PISA proba hartu zuten haien lanaren autoebaluazioa egiteko tresna. PISAren emaitzetatik informazioa ateratzen dute, gero haien hobekuntza planak egiteko. Hemen, aldiz, sailkapen horretan gora egitea da helburu bakarra. Irakurketa planak dira horren adibide garbiak. PISAren arabera gure ikasleek irakurketan gabeziak dituztela esaten dugunean erne ipintzen gara eta berehala irakurketa planak jartzen dira abian. Gehienetan, gainzamak dira irakasleentzat.\nEta ez al da egokia?\nKasu jakin horretan ez da plan isolatu bat egin behar ikastetxean, baizik eta herriko liburutegiarekin lan egin irakurzaletasuna bultzatzeko, adibidez. Hemen epe laburreko neurri solteak hartzen dira eta ez doaz inora. 2006an gertatu zen. PISAko Nafarroako datuak oso txarrak izan ziren eta 2009rako “normaldu” ziren, plan horietako bat ezarri ondoren. Horrek, hala ere, ez du batere segidarik izan. Gaur egun inor ez da horretaz oroitzen. Ematen du hurrengo zaplaztekoaren zain gaudela, beste adabaki bat jartzeko. Beldur naiz, orain Euskal Autonomia Erkidegoan ezarri duten irakurketa planaren ibilbidean ez ote den gauza bera gertatuko.\nIrakasleen trebakuntzari dagokionez, zeintzuk dira alde nagusiak?\nIrakasle lanbidea prestigio handikoa da Finlandian, irakasle izateko ikasketak dauden eta gogorrenak baitira. Bost urteko berariazko ikasketa prozesua amaitutakoan, ikastetxeetako zuzendariek zuzenean hautatzen dituzte irakasle tituludunak. Ez dago oposaketarik. Aldi berean, udaleko alkateak izendatzen du ikastetxeko zuzendaria, zentroak munizipalak direlako. Irakaslea ikertzailea ere bada. Pedagogian eta didaktikan ikertzeko eta hobekuntzak egiteko teknikak ezagutzen dituenez, irakasleak ez du behar Ministerioaren curriculum orokor bat. Hori da gure esku ez dagoen gauzetako bat. Noizbait gure sistema bagenu, horretaz hitz egin beharko genuke hasiera-hasieratik.\nEuskal Herriaren egoera soziopolitiko honetan zer egin liteke?\nDesiren eremuan sartzen gara, baina sistema bateratu bakarra eta, aldi berean, malgua behar da. Horrek esan nahi du bertakoa den hizkuntza batean, gure kasuan euskaraz, egituratu behar dela. Eneko Bidegainek Lurraldea eta herria lanean planteatzen du gauza batzuk ez daudela gure esku, baina beste batzuk bai. Hiru administrazio daude Euskal Herrian. Hezkuntza gure eskumenetako bat da eta askoz gehiago egin genezake elkarrekin lan eginez gero. Espainiari ez diogu begiratu behar, esate baterako, Nafarroan Euskararen Legea aldatzeko eta zonifikazioa bertan behera uzteko. Gure etxeko lana da.\nBidegainek proposatzen duen bidetik abiatuta, adibidez, mugaz gaindiko curriculuma osa genezake, gure hiru eremu administratiboek partekatuko luketen eremu berria. Curriculum berri eta propioa, ez erdaraz ematen denaren kopia bat.\nHezkuntza kontuetan ematen du hurrengo zaplaztekoaren zain gaudela, beste adabaki bat jartzeko\nGero eta gehiago dira hezkuntza negozio gisa begiratzen dutenak?\nBai, hala da. Zirkulua koadratu nahi badugu, eskolen autonomiari positiboki eragiten dioten dinamika guztiak aintzat hartu behar dira, baina dinamika horiei kontrajarriak daude merkatu kapitalistak, hau da ELGA erakundeak bultzatzen dituenak. Alde batetik, argi dago enpresek ikastetxeen eta irakaskuntza sistemaren kudeaketan esku hartzeko asmo garbia dutela, eskolak landu behar dituen edukiak eta gaitasunak baldintzatu nahi dituztelako. Enpresek eskola ikusten dute euren etorkizunerako lan-eskua produzitzeko fabrika baten gisa. Eskolan pentsamendu kritikoa lantzea denbora galtzea dela iradokitzen dute. Eta beste aldetik, begi-bistakoa da enpresak negozio bila ari direla alor honetan: ikastetxeetako zerbitzuak eta frankiziak eskaintzen dira gero eta gehiago. Garai batean kalitate zigiluak banatzen ziren eta orain programak saltzen dira.\nHorietako bat da Kiva, Ikastolen Elkarteak ikastetxeetan ezarri duena?\nBai. Eskola jazarpen-indarkeriari aurre egiteko proiektua da. Hasiera batean Finlandiako Turku hiriaren aldirietako bi ikastetxeren problematika zehatzak tratatzeko proiektua zen. Ikastetxeetako eta unibertsitateko adituak elkarrekin hasi ziren lanean. Gerora, irakasleen etengabeko trebakuntzaren testuinguruan diseinatutako hezkuntza berrikuntza horri protokolo izaera eman zaio, eta produktu gisa saldu da atzerrian.\nJoera horri nola egiten ahal zaio aurre?\nHerrietako eta auzoetako harreman horizontalak indartzen baditugu, hori da modu bat besteari galga ipintzeko. Adibide zehatz bat: hemen, Nafarroan, arazo larria dugu irakasleen trebakuntzarekin eta badirudi inork ez duela konpondu nahi. Hezkuntza Sailak ikastaroak antolatzen dituenean ezin ditu erabili NUPeko instalazioak. Ordaindu behar dizkio. Horiek mugak dira. Nola plantea dezakezu berrikuntza pedagogikoa baldintza horietan? Herriko baliabide publiko guztiek denon eskura egon beharko lukete.\nGurean eskola txikien filosofia izan daiteke sistema berri horren hazia?\nBai. Eskolak izan behar du ongizateari begiratzen dion entitatea eta herriko kolektiboekin eta udalarekin lan egiten duena. Tokiko produktuak eskolako sukaldeetan erabiltzea eta gisa horretako esperientziak dira behar ditugunak.\nNafarroan zerbait aldatu al da gobernu berriarekin?\nNafarroaren egoera partikularra da, egoera globalaren adibide garbia. Hezkuntzari buruzko kontsentsurik ez dago eta bandoen artean elkarri harrika egiteko erabiltzen da. Azken lau urteotan, zailtasunak zailtasun, saiatu dira inertzia batzuk apurtzen eta eztabaida piztu da. “Aukera ezazu nahi duzuna eta utzi niri egiten nahi dudana” da jokamolde nagusia, baina ez da ona. Gizarte ez kohesionatua eta kalte ugari dakartza. Gobernuaren saiakera, behintzat, polita da. Horregatik behar da beste legealdi bat gehiago, gutxienez, bide honetatik segitzeko, baina oraingoz ezin jakin zer gertatuko den hauteskundeetan. Nahiko interesgarri dago, ezta?\nPISA zer den eta zer ez den\n“Norberaren egoerari buruz diagnostikoa egiteko balio du PISAk, baina ez dago diseinatuta hezkuntza sistemak konparatzeko, herrialde bakoitzaren noosfera desberdina delako. Ikastetxeak elkar-eragina du gizartearekin, eta konexio funtzional horri noosfera esaten zaio”.\n“Ezin da finlandiar hezkuntzaren arrakasta ulertu hizkuntzaren biziraupenarekin duen lotura aintzat hartu gabe. Zirkulu polarra koadratzeko, hezkuntza euskaldun eleaniztuna behar dugu”.\nFinlandia eta biziraupena\n“Sortu dugu irudi bat non Europako iparraldeko herriak oso kultu, jakintsu eta aberats diren, baina finlandiarrek pobretzat dute beren burua. Bost milioi eta erdi pertsona besterik ez dira; baliabide natural urriko eremua da eta aspaldidanik Suedia eta Errusiaren menpe bizi izan dira. Hori dela eta, biziraupen kulturalerako estrategiak garatu behar izan dituzte eta hezkuntza sistema horretara bideratu dute ehuneko ehun. Duela mende bat, hemen Unamuno euskararen kontura barrabaskeriak esaten ari zenean, eta oro har euskara gutxiesten zenean, finlandiera ehiztari eta arrantzaleen hizkera literaturagabea izatetik estatu hizkuntza izatera pasa zen. Hori izan zen lehen urratsa”.\n“Enpresak eta unibertsitate pribatuetako fundazioak, gure gertukoak ere bai, espezializatzen ari dira diru publikoa jasotzen, ikastetxeetan ustezko hobekuntzak ezartzeko argudioarekin. Gero, ikastetxe erosleek erositako marka saltzen dute beren burua ezaugarritzeko: ‘Gu Montessori gara’ edo ‘gu gara ez dakit zer’. Hori ez doa inora. Enpresak ari dira administrazio publikoen dirua arpilatzen”.\nKanal hauetan artxibatua: Hezkuntza | Euskara | Barañain


Txina Android 4G Tablet PC fabrikatzaileak - TPS\nTxina Android 4G Tablet PC fabrikatzaileak, Android 4G Tablet PC hornitzaileak\nEtxea >Tablet PC > Android 4G Tablet PC\nAndroid 4G Tablet PC Fabrikatzaileak\nTPS konpainia android 4G tablet PC profesionala eta hezkuntza tablet tableta fabrikatzen ditu 10 urte baino gehiagoko OEM ODM Shenzhen-en esperientzia osoa duena. 8 muntaia linea eta 3 SMT linea, 8000 m² fabrika, I + Gko 20 ingeniari eta 380-420 langile ditugu Shenzhenen. Inportatzaile askorekin lankidetzan aritu izana. Gure tablet PC Android 9.0 / 10.0 sistema da GMS gaindituta, bisitatu google zerbitzua arazorik gabe.\nTPS pertsonalizatua, I + G, tablet PC muntaketa, tablet PC malkartsua eta windows intel tablet PC dira, esperientzia aberatsa dugu software eta hardware proiektuetan tablet PCan, tablet PC malkartsuan eta windows intel tablet PCan, gainera proiektu handi asko egin ditugu AEBetako, Japoniako, Koreako eta Afrikako gobernuarekin Android 4G tablet PC eta hezkuntza tablet tablet proiektuarekin, beraz, konfiantza osoa dugu zure kalitate maila betetzeko.\nAndroid 4G tablet PC eta hezkuntza tablet tablet asko erabiltzen dira osasun arretan, merkatal zentroetan, eskola hezkuntzan, autoetan, bulego komertzialetan eta abar. Oso ezagunak dira munduan. Urtebeteko bermea produktu guztientzat tablet PC, tablet PC malkartsu eta windows intel tablet PC (baztertu osagarriak); kalitate arazorik duten terminalek (baztertu giza faktoreak) konpondu edo ordezka ditzakegu. Laster ongietorria izango litzateke Android 4G tablet PCan eta hezkuntza tabletean.\n10,1 hazbeteko MT6739 CPU Android 4G LTE Tablet PCa hornitzen dugu CE FCC RoHSarekin urtebeteko bermearekin. 11 urteko OEM / ODM zerbitzuetan oinarrituta Android pilulak eta ordenagailu eramangarriak, eta 30 I + G ingeniari eta hautsik gabeko 8 muntaia linea eta 150 langile, gure produktuek Europako, Amerikako eta Afrikako merkatu gehienak estaltzen dituzte. Txinan epe luzeko zure bazkide izatea espero dugu ......\n10,1 hazbeteko MTK6797 Deca Core CPU Android 4G LTE Tablet PCa hornitzen dugu CE FCC RoHS-rekin urtebeteko bermearekin. 11 urteko OEM / ODM zerbitzuetan oinarrituta Android pilulak eta ordenagailu eramangarriak, eta 30 I + G ingeniari eta hautsik gabeko 8 muntaia linea eta 150 langile, gure produktuek Europako, Amerikako eta Afrikako merkatu gehienak estaltzen dituzte. Txinan epe luzeko zure bazkide izatea espero dugu ......\nTxina Android 4G Tablet PC fabrikatzaile eta hornitzaile profesionalak izanik, TPS pertsonalizatutako Android 4G Tablet PC garapenean eta ekoizpenean espezializatutako enpresa da. Zure Android 4G Tablet PC salmenta berriena eta garestia garestia izan behar dela esan dezakezu, ezta? Ez, gure produktuak merkeak dira eta deskontuak ere eskainiko ditugu. Ongi etorri gure fabrikako stock handizkako produktuetara. Gainera, gure produktuak CE ziurtagiria du. Informazio gehiago nahi izanez gero, jar zaitez gurekin harremanetan. Lankide dezagun gure artean etorkizun hobea eta elkarren onura sortzeko.\nShenzhen TPS Technology Industrial Co., Ltd. (SZ TPS CO., LTD) 2008an sortu zen eta Txina Android 4G Tablet PC fabrikatzaile eta hornitzaile da. Barne eta atzerriko merkatuak zerbitzatzen ditu. Goi-teknologiako enpresetako bat garenez, 3.000 metro koadro, 5 muntaia-linea eta I + Gko 10 ingeniari ditugu, 150 langile baino gehiago. Eta 11 urteko OEM / ODM pertsonalizatutako zerbitzua eskaintzen diegu mundu osoko bezeroei, zerbitzu pertsonalizatuak onartzen ditugu. 12 urteko berrikuntza eta garapenarekin, gure ospe handiko kalitatea Android 4G Tablet PC ia mundu osora joaten da, hala nola AEBetara, Europara, Hego Amerikara, Ekialde Hurbilera, Hego-ekialdeko Asian, Ekialdeko Asian, etab.


Kultura eta berrikuntza soziala | Kulturagara\nKultura eta berrikuntza soziala\nAstelehena, 2013ko ekainaren 24a\nEmunek bere irudia aldatu du. Emunek bere misioa ere aldatu du: hemendik aurrera, euskara eta berrikuntza soziala izango da. Gure kasuan, berriz, kultura eta berrikuntza soziala. Horretan jardun dugu baina horretan jardungo dugu aurrerantzean indar handiagoz.\nGipuzkoako Foru Aldundia: kultura arloa saretzeko egitasmoaren emaitza »\n« Kultura zabaletik euskal kulturara ikastaroa Emunen eskutik


Osakidetzak 3.535 posturen lan eskaintza egingo du, sindikatuen babesik gabe | Gizartea | Berria\nOsakidetzak 3.535 posturen lan eskaintza egingo du, sindikatuen babesik gabe\nLehenbiziko azterketak heldu den udaberrian izango dira. Langileen ordezkarien arabera, irregulartasunak izan daitezke berriz etsaminetan\nOsakidetzako osasun zentro bateko ataria, artxiboko irudi batean. MAIALEN ANDRES / FOKU Tamaina handiagoan ikusi\nLan eskaintza publikoa egitea erabaki du Osakidetzak, argudiatuz egiten ez bada «betiko» gal daitezkeela osasun sistema publikoko hainbat lanpostu. Mahai sektorialeko bilera izan zuen atzo langileen ordezkariekin, eta batzarraren ostean eman zuen erabakiaren berri. Osasun sistemako zuzendari nagusi Rosa Perezek adierazi zuen urtebete daramatela sindikatuekin «negoziatzen», ez dutela lortu haien babesa lan eskaintza egiteko irizpideen inguruan, eta «inondik inora ere» ezin dituztela onartu geldirik egote horrek dakartzan ondorioak. 3.535 lanpostu eskainiko dituzte lan deialdian. Bi fasetan egingo dela jakinarazi zuen.\nLehenengoa abenduan aurkeztuko da, eta azterketak apirilean eta maiatzean egingo dira; bigarrena heldu den udaberrian aurkeztuko dute. Lehen epean gutxienez 1.499 lanpostu eskuratzeko era egongo da, hemeretzi kategoriatan, eta esan dute tartean daudela lehen mailako osasun arta indartzeko lanpostuak. Lan eskaintza publikoaren bidez finkatuko diren postuak erretiroa hartu duten langileak ordezkatzeko direla esan dute, eta badirela propio orain sortutako postu batzuk ere.\nPerezek adierazi zuen «berme guztiekin» egingo direla lan eskaintza publiko honetako azterketak, baina zalantza airean dago, aurreko deialdian irregulartasunak atzeman zirelako, eta bertan behera utzi behar izan zituztelako hainbat hautaketa prozesu. Auzitara ere heldu dira filtrazioen gaineko salaketak; jada hogei auzipetu daude, eta zurrunbilo handia sortu da horren inguruan. 2018ko ekainean hasi zen auzia, eta, azaroan, Maria Jesus Mujika Osakidetzako zuzendariak dimisioa aurkeztu zuen. Fiskaltzak 2019ko otsailean jarri zuen Osakidetzaren aurkako salaketa, eta Jon Darpon orduko Osasun sailburuak dimisioa eman zuen martxoan.\nIrregulartasunen itzala uxatze aldera, orain epaimahaiak zozketa bidez hautatuko dituztela esplikatu dute Osakidetzako buruek, urritu egingo dutela horietan parte hartzen dutenen kopurua, eta portaera ona bermatzeko kode bat ezarriko dutela. Sindikatuek adierazi dute, ordea, neurri horiekin ez dela aski, eta «iruzurra» berriz gerta daitekeela. ELAk, UGTk, LABek eta CCOOk ezinegona azaldu dute. ELAk ohar baten bidez adierazi du deialdi honek «betikotu» egingo duela langileen behin-behinekotasuna: %58 ingurukoa da.


Hapiick, merkataritza elektronikoko logistika zerbitzua, eta Deneb Medical irabazle izan dira Toribio Echevarria sariketan - Up Euskadi\nHapiick, merkataritza elektronikoko logistika zerbitzua, eta Deneb Medical irabazle izan dira Toribio Echevarria sariketan\n2015ko Maiatza 07\nToribio Echevarria sariketaren XXV. edizioak baditu irabazleak. Enpresa Ideia/Proiektu kategorian Deneb Medical enpresak irabazi du sari nagusia, zeina laser teknologian oinarritutako kirurgia konponbideen garapenean espezializaturik baitago. Hapiick Intelligent Delivery startup-ak Enpresa Berriaren Saria irabazi du onlineko erosketentzako entrega-puntuak eskaintzen dituen bere logistika zerbitzuagatik.\nDeneb Medical startup gipuzkoarrak laser teknologian oinarritutako konponbide mediko berritzaileak garatzen ditu. Teknologi eta ikerketa zentroekin lankidetzan aritu ondoren, ehunak denbora errealean diskriminatzeko gai den plataforma kirurgiko bat sortu du, eta hala, aurrera doa kirurgia ez kaltegarri eta unibertsalki irisgarriranzko bidean. Deneb Medical enpresa aurtengo apirilean sartu da SPRIk kudeatzen duen Basque Fondo laguntza programan eta orain Enpresa Ideia/Proiektu Onenaren Saria eskuratu du Toribio Echevarria sariketa ospetsuaren azken edizioan.\nEnpresa Berrien kategorian, Hapiick Intelligent Delivery enpresak jaso du sari nagusia. Logistika zerbitzu horrek entrega puntuz osatutako sare bat sortu du Internet bidez egiten diren erosketak banatzeko. Konpainiak armairu automatizatuak jarri ditu hainbat hiritako toki estrategikoetan. Aplikazio mugikor baten bidez kudeatu daitezke eta erabiltzaileek bertan jaso ditzakete edozein enpresari online eginiko erosketak; hala, ordutegi malguagoak, segurtasuna eta erosotasuna eskaintzen ditu. Hapiick enpresak 18 jasotze puntu dauzka EAEko 12 udalerritako merkataritza zentroetan, eta 2018rako 600 terminal izan nahi ditu Espainia osoan eta Portugalen.\nToribio Echevarria sariketaren XXV. edizioan bi enpresak jaso dute proiektu teknologiko onenen saria: InfectoScan, bakteriek eragindako infekzioen detekzio zehatzean espezializatua eta Idon Systems, kirol ekitaldietarako RFID teknologian oinarritutako kronometraje sistemen diseinuan eta fabrikazioan zentratua. Nazioartekotze Saria Vitia konpainia donostiarrak irabazi du, zeinak errehabilitazio traumatologiko eta neurologikorako eta kirol errehabilitaziorako sistemak garatzen baititu.\nToribio Echevarria Sariak apirilaren 29an banatu ziren Eibarko Coliseo antzokian. Eibarko Udalak eta Bic Gipuzkoa Berrilan zentroak 1990ean sortu zuten sariketa, probintziako enpresa ekimen berritzaileenak eta hazkunde potentzial handiena dutenak bultzatzeko. Azken 25 urteotan saritutako proiektuek 695 lanpostu berri sortu dituzte eta 34,5 milioi euroko inbertsioa eragin dute.


Koreako zinema - Nafarroako Filmoteka\nHegoaldeko Koreako bi filmen programazioarekin, Filmotekak hilabete honetan proposatzen dituen zinema afroamerikar, kolonbiar eta europearrari eskainitako begiradak orekatzen ditu. Modu honetan, gure emanaldi gelan eduki dugun proposametik globalena eratzen da.\nAntipodetako zinema urruna, gaur egun geroz eta gehiago agertzen da ikusentzunezkoen eskaintzan. Zinema txinatarra, taiwandarra, japoniarra eta noski, koreakoa. Zinema honetatik hainbat zinemagile atera dira- batzuk EBko industriak harrapatuak- Park Chan-wook, Kim ki-duk, Hong Sang-soo, Kim Jee-woon edo Bong Joon-ho bezalakoak, ia ezezagunak lerro hauek irakurtzen ari den pertsonarentzat, baina oso ospetsuak mundo osoko zinema jaialdietan.\nFilmotekako hautaketa xume honek Park Chan-wook eta Hong-Sang soo zinemagileen azken bi errealizazioak eskaintzen ditu, koreako izen-handiko bi zinemagile ospetsuenetarikoenak (Kim ki-duken baimenarekin), zeinen lanek, nahiz eta nazioarteko sari ugari dituzten, ez dute hedapen handirik eduki ohiko zineman. Horregatik erreskatatu eta zinema urrun eta desberdin hau gehiago ezagutzeko erabiltzen ditugu.\nEkainaren 21a, asteazkena, 20:00 O.\nEkainaren 28a, asteazkena, 20:00 O.


2012-10-13, Nafarroako Taldekako Xake Txapelketa.\nNAFARROAKO TALDEKAKO XAKE TXAPELKETA.\n2012ko urriaren 13an, 20an eta 27an eta azaroaren 3an, 10ean, 20an eta 27an. Igotzeko edo mantentzeko kanporaketak: 2012ko abenduaren 1ean. Larunbatak dira.\nArratsaldeko 4 t’erdietan hasiko dira partidak.\nTaldeen lokalak. Talde bakoitzak etxeko partidak jokatzeko lokala izanen du.\nAzkeneko txanda toki berean izanen da, ahal bada. Nafarroako Xake Federakundeak aukeratuko du lekua.\nNafarroako Xake Federakundean (Iruñeko Paulino Caballero kalea, 13 – 2). Helbide elektroniko honetan: “info@fnajedrez.com”. Telefono honetan: 948 22 96 20.\nBaita ere Nafarroako Xake Federakundearen web orrian jarritako bitarteko informatikoen bidez.\nIzena emateko azken eguna: 2012ko urriaren 9an (arratsaldeko ordu bata eta erdietan). Asteartea da.\n90 minutu partida amaitzeko, gehi 30 segundo jokaldiko.\nNafarroako Xake Federakundearen web orri eta posta elektronikoaren bidez. Paperaren bidez ere bai, taldeak posta elektronikorik ez badu.\nNeurketen tokia, eguna edo ordua aldatzea:\nHorrelako aldaketa eska dakioke Torneoko zuzendariari, aurkariaren adostasuna lortu ondoren. 48 orduren aurretik egin beharra dago.\nAzkeneko bi txandetan edo igotzeko/mantentzeko kanporaketan ez dago hori egiterik.\nPartidara azaltzeko denbora ordu erdikoa da. Denbora hori igarota, ez aurkeztutzat hartuko da jokalaria.\nArrazoirik gabe ez agertzeak taldearen kanporaketa eraginen du. Bere jokalariek beste talde batean jokatzerik ez dute izanen.\nTalde bat kanporatua bada, bere emaitzak ez dira kontutan hartuko. Beste taldeak ez kaltetzeko, Maila Nagusian arau hau osorik edo hein batean ezaba dezake Lehiaketa eta Kirol Diziplina Batzordeak. Lehenengo Mailan eta Bigarren Mailan ezaba daiteke, klub bereko beste talde bat onuradun bada.\nJokalarien ordenaren zerrenda eta kapitainaren izena Nafarroako Xake Federakundeari emanen zaizkio izena emateko epean. Gutxienez 8 jokalari izanen dira Maila Nagusian, 6 Lehenengo Mailan eta 4 Bigarren Mailan.\nJokalariak FIDE eloaren arabera jarriko dira. Ez badute, orduan FEDA eloaren arabera. Gainontzekoak, kapitainaren irizpidearen arabera.\nKlub batek dituen taldeetako jokalari guztiak zerrenda bakar batean izanen dira, zein taldetakoak diren adierazita\nJokalari gehiago sar daitezke behin Txapelketa hasita, lau txanda jokatu ez badira. Jokalari berriak jokatu ahal izateko aurreko asteleheneko 14 orduak baino lehen fitxatua izan behar du. Lehenengo txandan jokalari berririk jartzerik ez dago.\nNeurketa batean gehienez 3 jokalari igo daitezke. Laugarrena ere bai, 18 urtez azpiko mailakoa bada eta FIDE eloko (edo FIDErik ez badu, FEDA eloko) 2.000 puntu baino gehiago ez badu.\nGoiko mailan bi aldiz jokatuz gero, beheko taldera ezin da jaitsi.\nKapitainek Akta osatuko dute. Lehenengo mahaian zuriekin jokatzen duen taldeko kapitainak datuak jarriko ditu lehenbizi.\nNeurketako partidak hasteko, taldeko jokalarien erdiek jarrita egon behar dute Aktan. Bestela, partida guztiak galtzen ditu eta lehian ziren puntuen erdiak kenduko zaizkio zigor gisa.\nNeurketaren hasierako unean Akta osatu ez bada, horren erantzukizuna duen taldearen erlojuak abian jarriko dira.\nTalde bati, edozein arrazoirengatik, jokalari bat edo gehiago falta bazaizkio, azkeneko mahaia edo mahaiak hutsik utzi beharko ditu. Hutsik utzitako mahai bakoitzeko puntu erdiko zigorra jasoko du.\nJarritako jokalari bat ez bada agertzen, bere taldeak mahai horretatik aurrera puntu guztiak galduko ditu eta puntu bateko zigorra jaso. Indar handiko arrazoia gertatu bada (istripuak, gaixotasunak, gertaera naturalak), zigor horiek ez dira aplikatzen, kapitainari ez agertzea jakinarazteko modurik izan ez bada.\nFIDE arauen arabera jokatuko da.\nLiga, zortzi talderekin. Klub bereko bi talde izaterik ez dago. Zortzi mahaitan jokatuko dira neurketak.\n60 euro (gehi 30 euro fidantzarako).\nAzkeneko taldea jaitsiko da eta azken aurrekoak mailari eusteko kanporaketa jokatuko du Lehenengo Mailako bigarrenaren aurka (sei mahaitan).\n45 euro (gehi 30 euro fidantzarako).\nSei mahaitan jokatuko dira neurketak. Bi multzo eginen dira (6 talde multzo bakoitzean). Lehenengo fasea Liga izanen da (5 txanda).\nOndoren, finalerdiak izanen dira. Multzo bakoitzan postu berean sailkatutako taldeek euren artean jokatuko dute. Lehenengoen arteko dematik aterako da Lehenengo Mailako txapelduna. Azkenekoen arteko dematik aterako da Lehenengo Mailako azkena.\nFinalak izanen dira ondoren, gainontzeko postuak zehazteko. Titulurako borroka galdu duenak bigarrengoen arteko demako irabazlearen aurka jokatuko du bigarren postuaren bila. Eta horrela, postu guztiak zehaztu arte.\nIgoerak eta jaitsierak:\nLehenengo sailkatua Maila Nagusira igoko da. Bigarrenak igotzeko kanporaketa jokatuko du Maila Nagusiko azken aurrekoaren aurka (sei mahaitan).\nAzkeneko taldea Bigarren Mailara jaitsiko da. Azken aurrekoak mailari eusteko kanporaketa jokatuko du Bigarren Mailako bigarrenaren aurka (lau mahaitan).\n35 euro (gehi 30 euro fidantzarako).\nZortzi talde edo gutxiagok parte hartzen badute, Liga izanen da. Bestela, sistema suitzarra erabiliko da. Lau mahaitan jokatuko dira neurketak.\nHasieran etxeko partidak igande goizeko 10etan jokatzeko asmoa adierazi bada, orduan joka daiteke data eta ordu horretan, Ligako azkeneko bi txandetan eta igotzeko kanporaketan izan ezik.\nLehenengo sailkatua Lehenengo Mailara igoko da. Bigarrenak igotzeko kanporaketa jokatuko du Lehenengo Mailako azken aurrekekoaren aurka (lau mahaitan).


psikologia | Nire etxeko leihoa\nEtiketa honen artxiboa: psikologia\nHori da maratoi bat prestatzerakoan ematen duen sentsazioa baina ordutik gorako entrenamenduetan hainbeste gauza pentsatzen dira…\nHasteko proiektu hau hasieratik beste bi pertsonekin egin behar nuen eta horrela entrenamendu luzeetan konpainia ederrean joango nintzen baina bi pertsona horiek ez zuten nahi izan proiektu honetan hasi. Beste helburu batzuk zuten eta nik erabaki hori guztiz errespetatu nuen, gainera beraien animoak jasotzen ditudala esan beharra daukat. Beraiek gabe korrikalari bezala eta pertsona bezala desberdina izango nintzateke. Horietako bat azken aldi honetan lesionatu antzean ari da eta euskal blogosferako txoko txiki honetatik nire animo guztiak lehen baitleheen errekupera dadin: Animo Aingeru!!! Bigarren pertsona badakit Behobia egingo duela. Espero inoiz baino hobeto egin dezala. Suerte Ruben Behobia-Donostian herri lasterketan!!!\nBeste alde batetik ez nago bakarrik. Askotan bai bakarrik entrenatzen dudala. Orduak iragatzen ditut bakartasunean baina inoiz baino talde handiagoa daukat inguruan. Alde batetik familia daukat. Gurasoak, arreba, koinatua, iloba… guztiak laguntza morala ematen didate. Amak inoiz baino gehiago zaintzen nau, asko argaldu baitut azkenengo hilabete eta erdian eta jaten ematen dit sendo gainera. Gero korrikako taldea dago. Inor ez animatu arren maratoia egitera beraiek ere korrika egiten dute eta entrenamendu batean edo bestean nirekin joaten dira korrika egitera. Unibertsitateko eta herriko lagunak. Beti galdetzen didate nola nagoen eta horrek poztu egiten dit.\nIzen asko dira aipatzearren baina hemen doaz batzuk: Cayetano, Luisa, Alaia, Joxemi, Mario, Saioa L., Saioa F., Javi, Ruben, Aingeru, Leire U., Mikel M., Alfredo, Leire Ñ, Marina, Sara, Leire J., Jabi, David… Guztiak ez ditut aipatu, baina jakin ezazue beti gogoratuko naizela zuekin.\nKategoria Sailkatugabeak, etiketak bakardadea, behobia-donostia, donostia, gipuzkoa, kirolak, korrika, lagunak, maratoia, psikologia, 2008(e)ko urriaren 22a egilea Iban Perez.\nMotibatzeko teknikak (III):animoak aupatzeko gai den musika\nBi aste noa serioski entrenatzen azaroaren\nbukaeran edukiko dudan erronkarako begira. Donostiako Maratoia, 42 kilometro\nluze, hiru ordutik gorako esfortzua… Lasterketan noanean edo entrenamendu\nluzeetan ez zait ipod-a edo mp3a entzuten joatea gustatzen. Horrelakoetan\nnahiago dut nire pausua entzun eta nire barrenean dagoena buruan jira eta bira\nibili, eta noski lagun batekin baldin banoa berba egitea asko gustatzen zait,\nhori ondo noanean, txarto banoa ez dudalako berbarik egiten (barreak).\nBaina etxetik irten baino lehenago askotan\nmusika entzuten dut gorputza animatzeko eta motibatzeko. Eta animoak baxu\ndaudenean ere kantu zehatz batzuk jartzen ditut bizipoza ematen didatenak. Horra\nba lista labur bat:\nEye of the tiger eta Gonna fly now. Rocky\npelikuletako kantu nagusiak, hauek entzuten bat ez bada motibatzen ez da\nOne world, one dream. Olinpiar jokoetako kantua.\nViva la vida. Coldplay taldeak egindako kantua eta TVE erabili zuena bideo\nikusgarriak prestatzeko Conexión en Pekin saioan.\nAll these things that I´ve\ndone. The Killers taldea. Nike erabilitako kanta\nbere azkenengo iragarkietako batean.\nKategoria Sailkatugabeak, etiketak donostia, kirolak, korrika, maratoia, motibazioa, musika, psikologia, 2008(e)ko irailaren 12a egilea Iban Perez.


Bilbok gainezka egin du, bi gobernuei gaurko espetxe politikaren bukaera eskatzeko - Euskal Herria - Berria\nBilbok gainezka egin du, bi gobernuei gaurko espetxe politikaren bukaera eskatzeko\n"Espainiako eta Frantziako gobernuek bihartik aurrera gatazkaren konponbidean egiazko pausoak ematen hasi behar dute", aldarrikatu du Egin Dezagun Bidea mugimenduak euskal presoen eskubideen aldeko manifestazioan. "Dagoeneko ez dago aitzakiarik".\n2012ko urtarrilak 7\n"Bilboko kaleak jendez gainezka jartzea lortu dugu, eta gaur munduak Euskal Herrira begiratu beharra du ezinbestean, euskal presoen eta iheslarien oinarrizko eskubideen errespetua aldarrikatzen duen herriaren gehiengoari". Ondorio hori atera du Egin Dezagun Mugimenduak Bilbon euskal presoen eskubideen alde egindako manifestazioko ekitaldiko hitzaldian.\nMartxa "ikaragarria" aurreikusten zuten antolatzaileek, eta oso gustura amaitu dute. Beñat Zarrabeitiak (Egin Dezagun Bidea): ”Fermin Muguruzak kantatzea bukatu duenean, manifestazioko azkenak artean Zabalburun zeuden [manifestazioburua bukaerara heldu eta 35 bat minutura amaitu du Muguruzak azken kanta]. Lehen datuen arabera, 90.000 lagunetik gora izan dira".\n"Espainiako eta Frantziako gobernuek bihartik aurrera gatazkaren konponbidean egiazko pausoak ematen hasi behar dute, euskal preso eta iheslarien eskubideak errespetatzen hasiz", esan dute Egin Dezagun Bideako bi lagunek, udaletxe aurrean.\n"Buka dezatela gaurko espetxe politika —mendeku eta errepresioan oinarritutakoa baita—, eta hel diezaiotela gatazkaren behin betiko konponbide prozesuari modu positiboan. Dagoeneko ez dago aitzakiarik, eta ez du egon behar luzamendu gehiagorik". Eskaerak: presoak "eskubide guztiekin" Euskal Herriratzea, zigorraren hiru laurdenak edo bi herenak beteta dituzten presoak, gaixotasun larriak dituztenak eta zigorra beteta izan arren kondena luzatu dietenak askatzea, eta isolamendu nahiz bakartze egoerak amaitzea.\nMobilizatzen jarraitzeko dei egin dute, "aldaketaren giltza euskal jendartearen eskuetan dagoelako".\nEkitaldian, Alaia Martinen bi bertso eta Fermin Muguruzaren bi kanta\n17:40etan hasi zen atzoko martxa Casilla paretik, Euskal Herriak konponbidea nahi du. Eskubide guztiekin euskal presoak Euskal Herrira lelopean. Bostetarako inguruak jendez lepo ziren.\nEragile politikoen artean izan ziren, besteak beste, Xabier Mikel Rekondo (Amaiur), Pello Urizar (EA), Patxi Zabaleta (Aralar), Oskar Matute (Alternatiba), Rufi Etxebarria, Maribi Ugarteburu eta Pernando Barrena (ezker abertzalea), Joan Tarda (ERC), Adolfo Muñoz (ELA) eta Ainhoa Etxaide (LAB)\nDeialdiak jasoa zuen atxikimendu andana adierazgarria zen oso: 15.000 babes baino gehiago; horietatik 600 inguru, nazioartetik. Martxara joateko herrietatik antolatutako autobus kopurua are argigarriagoa da: 300 autobus baino gehiago antolatu dituzte Euskal Herriko txoko guztietatik. Euskal Herritik kanpoko jendea ere izan zen mobilizazioan. Kataluniatik bi autobus etorri ziren, eta Aragoitik eta Madrildik (Espainia) jendea autoetan.\nIsila izan zen manifestazioa, oihu batzuk entzun ziren arren. Espainiako Auzitegi Nazionalak eta Eusko Jaurlaritzako Herrizaingo Sailak jarritako baldintzak betetzeko, eta inolako arazorik egon ez zedin, manifestazioa isila izatea erabaki zuen Egin Dezagun Bideak. Helburua manifestazioa jendetsua izatea eta aldarrikapena ozen entzutea zela zioten.\nMobilizazioaren aurretik ibilbide alboko plaza batean Ertzaintzaren 11 furgoneta zeuden, geroago haietako zazpi Autonomia kalean sartu dira, pankartako leloa aurrez iragarritakoa zen ikustera, eta seiak laurden gutxi alderako atera dira ibilbidetik. Ez zen istilurik gertatu.\nUdaletxe aurrean bukatu zen manifestazioa, zazpi eta erdietan. 18:55 aldera iritsi zen burua hara, eta ondoren ekin zioten ekitaldiari, irrintzi batekin eta Alaia Martinen bertsoekin. Honek lehen alean herritarren "maitasun guztia" igorri zien presoei. "Denak etxean dauzkagunean kolosala izango da", bota zuen bigarren bertsoaren bukaeran.\nHitzaldiaren ondoren, Fermin Muguruzak bi abesti kantatu zituen.\nGizon bat hil zen martxaren amaieran, ondoezak jota\nAmaiera ekitaldia. "Gobernuei ezinezkoa zaie beste aldera begiratzea"\nEkitaldian irakurritako idatzia


HAZI ETA ITELAZPI ELKARREKIN LAN EGITEN ARI DIRA GAUZEN INTERNETEKO (Internet of Things) PROIEKTU AITZINDARI BATEAN | Itelazpi\nITELAZPIK BAT EGITEN DU INGURUMENAREN NAZIOARTEKO EGUNAREKIN #AIREAREN KUTSADURARIKGABE LELOAREN PEAN\nRUBEN SAENZ ESTEBANEK IRABAZI DU 2019KO ITELAZPI SARIA\nMINISTRO KONTSEILUAK ONARTU DU LTDAREN PLAN TEKNIKO NAZIONALA (LTDPTN)\nHAZI ETA ITELAZPI ELKARREKIN LAN…\nHAZI ETA ITELAZPI ELKARREKIN LAN EGITEN ARI DIRA GAUZEN INTERNETEKO (Internet of Things) PROIEKTU AITZINDARI BATEAN\n2018.eko azaroak 6\nProiektua LoRa teknologian oinarrituta egongo da eta abereen geolokalizazioa erraztuko du Aralarren. LoRa teknologiak sentsoreen hedapena ahalbidetzen du datuen aplikazio desberdinetarako sektore anitzetan eta, horrez gain, erabakiak hartzen laguntzen dute eta hobekuntzak sortzen dituzte zerbitzuen eraginkortasunean.\nProiektu honekin, Itelazpiren Usurbeko eta Zaldibiako zentroetan hedatuko dira Gauzen Interneteko bi LoRa irrati-transmisore, hain zuzen ere, Aralarreko mendilerroko Gipuzkoako gunean estaldura hornitzeko Azken gailuen kontsumo baxuko LPWAN teknologia bat da eta gailu horiek zenbait urteko autonomia izan dezakete. Bestalde, Hazik GPS geoposizionamendua duen eta LoRaren haririk gabeko komunikazioak bidaltzeko balio duen sentsore baten diseinuan lan egin du; horren kapsulazio-mailari eta sendotasunari esker, abereen buruan, kasu honetan, zaldien buruan modu seguruan, erosoan eta fidagarrian instala daiteke.\nItelazpik, zentro errepikagailuetatik eta datuak igortzeko sarearen bidez, abereen lokalizadoreek bidalitako seinalea emango dio HAZIk garatutako aplikazioari, non horien jabea den artzaina tabletaren edo smartphonearen bidez konektatu ahalko den uneoro jasotzeko abereen kokapenari buruzko informazioa.\n#DD2Euskadi Dibidendu Digitala Telekomunikazioak\n• LTDPTNa argitaratzeak ahalbidetzen du bigarren dibidendu digitala hastea; prozesu horrek LTDaren emisioak birkokatuko ditu, eta zerbitzu mugikorren belaunaldi berria -5G izenekoa- abiatzea ahalbidetuko du.\n• Beste puntu garrantzitsu batzuen artean, Planak barne hartzen ditu fase bakoitzaren gauzatze-epeak eta emisio-kanal berriak.\n• Itelazpik #DD2_Euskadi izeneko komunikazio-plana abiatuko du, inplikatutako kolektibo guztiak informatuta egon daitezen.\nRuben Sáenz Estebanek irabazi du 2019ko Itelazpi Saria EAEn Gauzen Interneteko sare bat garatzeko eta zerbitzuak ezartzeko LoRawan teknologiaren parametro teknikoak aztertzen dituen gradu amaierako lanagatik\nGauzen Interneta Itelazpi Saria Teknologia Telekomunikazioak\n• Itelazpi Sariak Bilboko Ingeniaritza Eskolako telekomunikazioetako gradu edo master amaierako lanik onena saritzen du.\n• Edizio honetan saritutako lanak EAEko lurraldean Gauzen Interneteko sare bat ezartzeko parametro tekniko nagusiak aztertu eta garatu egiten ditu LoRawan teknologia erabiliz.\nMENDIZABALA LANBIDE HEZIKETA ZENTROKO IKASLEEK ZALDIARANGO ZENTRO IGORLEA BISITATU DUTE\n2019.eko ekainak 7\nGizartearen alde hartu dugun konpromisoaren baitan, pasa den ostiralean, maiatzaren 31n, Itelazpik EAEko hezkuntza-sektoreari eskaintzen dion bisita gidatuen programaren jardunaldi berri bat egin zen. Programa horri esker, Gasteizko Mendizabala LHIIko ikasle talde batek (Ikaslan Araba) in situ ezagutu ahal izan zituen Zaldiarango Telekomunikazio Zentroko instalazioak eta funtzionamendua.\nITELAZPIK BAT EGITEN DU INGURUMENAREN NAZIOARTEKO EGUNAREKIN #AIREARENKUTSADURARIKGABE LELOAREN PEAN\n2019.eko ekainak 5\n1974TIK, URTERO, EKAINAREN 5EAN, NAZIO BATUEN ERAKUNDEAK (NBE) ALDARRIKATUTAKO INGURUMENAREN NAZIOARTEKO EGUNA OSPATU EGITEN DA MUNDUKO HERRITARRAK SENTSIBILIZATZEKO INGURUMENAREKIN LOTUTAKO GAIEN INGURUAN, EKINTZA POLITIKOA ETA ARRETA INDARTUZ.\nLANBIDE-HEZIKETAKO DON BOSCO ZENTROKO IKASLEEK JAIZKIBELEKO ZENTROA BISITATU DUTE\nGizarte Erantzukizun Korporatiboarekiko dugun konpromisoaren barruan, joan den ostiralean, maiatzak 14, Itelazpik EAEko hezkuntza-sektoreari eskaintzen dion bisita gidatuen programako beste jardunaldi bat burutu genuen. Hala, Errenteriako Don Bosco LHIIko ikasleen talde batek, irakasleekin batera, Jaizkibeleko Telekomunikazioetako Zentroaren instalazioak bisitatu zituen.\nMENDIZALETASUNA ETA ESPAZIO NATURALAK SUSTATUKO DITU ITELAZPIK, KARRANTZA HARANA MENDI-MARTXAN\nFVM-EMFrekin sinatutako hitzarmenaren baitan sartzen da ekimena, mendiko jarduerak garatzea eta espazio naturalak sustatzea xede duena. Edizio honek hiru ibilbide izango ditu, 42, 27 eta 16 km-koak, azken hori txikienentzat izango delarik.\nLANBIDE-HEZIKETAKO SAN JORGE ETA IURRETA ZENTROETAKO IKASLEEK OIZKO ZENTROA BISITATU DUTE\nGizarte Erantzukizun Korporatiboarekiko dugun konpromisoaren barruan, joan den ostiralean, maiatzak 17, Itelazpik EAEko hezkuntza-sektoreari eskaintzen dion bisita gidatuen programa abiarazi zen.\n2. DIBIDENDU DIGITALARI BURUZKO MAHAIAREN MODERATZAILE LANETAN ARITU DA ITELAZPI, FENITELEN KONGRESU NAZIONALEAN\nDibidendu Digitala Telekomunikazioak\n5G, IoT, LTD berria eta 2. dibidendu digitala izan ziren kongresuan landutako gairik funtsezkoenak. Itelazpik moderatutako mahaian balio-kateko eragile nagusiek parte hartu zuten eta ikuspegi desberdinetatik aztertu zituzten 2. dibidendu digitalaren prozesuaren inguruko kontu teknikoak.\nGAZTEIZ MENDI TALDEAK ANTOLATUTAKO XXXVIII. KANPEZU 2019 IRAUPEN-IBILALDIA BABESTU DU ITELAZPIK\nFMV-EMFrekin sinatutako lankidetza-hitzarmenaren parte da ekimena. Pasa den igandean egin zen ibilaldia, maiatzaren 19an, eta Arabako Santikurutze Kanpezu udalerria izan da abiapuntua eta helmuga.\nItelazpik arrakastaz bukatu du FMko isomaiztasuneko proba pilotu berri bat\nTeknologia berria maiztasun bakarra erabiltzean oinarritzen da eta espektro irrati-elektrikoaren optimizazioa eta estaldura hobea eskaintzen ditu orografia konplexuko guneetan eta, gainera, nabarmen murrizten du transmisio-potentzia estaldurari eragin gabe.\nItelazpik TELCOM19 kongresuan parte hartuko du Telekomunikazioen eta Informazioaren Gizartearen Nazioarteko Egunaren 50. urteurrena dela-eta\n2019.eko maiatzak 9\nItelazpiko zuzendari nagusia eta UNIREDeko presidentea den Matxalen Lauzirika izango da 2. Dibidendu Digitalari buruzko mahaiaren moderatzailea. Telekomunikazioen Nazioarteko Eguna maiatzaren 17 guztietan ospatu da 1969tik, Telekomunikazioen Nazioarteko Batasunaren (UIT/ITU) fundazioa ospatzeko. Hain zuzen ere, egun horren helburua da informazioaren eta komunikazioaren teknologiak (IKT) erabiltzeak gizarteei eta ekonomiei eskaini diezazkiekeen aukeren inguruko sentsibilizazioa areagotzea, baita arrail digitala murrizteko aukeren ingurukoa ere.\nITELAZPIK BERE IRRATI-KOMUNIKAZIOETAKO SAREA HURBILDU DIE INGENIERITZAKO IKASLEEI\nSaioa Bilboko Ingeniaritza Eskolan egin da eta, bertan, Telekomunikazio Teknologiaren Ingeniaritzako Graduko 3. mailako ikasleek hartu dute parte. Aukera izan dute hurbilagotik ezagutzeko Itelazpiren funtzionamendua, gure zerbitzuak eta bezeroak eta ingeniaritzako langileek burutzen dituzten lanak.


Ezinbestekoa da umetan ikasi eta erabilitako euskarari gaztetan eustea. Bizitzaren une horretan osatzen da, neurri batean, edonoren bizitzako amaraun zati garrantzizko bat: bakarrik ikasten da beregain izaten, urteetan iraungo duten lagun taldeak egiten, bizi modu mota bat aukeratzen edo begiz jotzenÂ¡K\nOndorioz, gazteak euskaldun izango badira eta heldu ahala euskararen igorle, nahitaezkoa da armiarma sarea euskaraz edo euskaraz ere egitea. Arreta bereziz programatzen ditu TOPAGUNEAk Euskara Elkarteetan gazteen arloak dituzten egitarauak aberasteko topaketa, lehiaketak, kultur eskaintza eta prestakuntza saioak, besteak beste.\nTOPAGUNEko bazkide diren Euskara Elkarteetan gazte arloa sustatzea.\nTOPAGUNEko bazkide diren elkarteetako gazte arloari zuzenduriko zerbitzu eskaintza.\nTOPAGUNEko Gazte Sailak ez du zuzenean gazteekin lanik egiten, Federazioko elkarteetako Gazte Sailei zuzentzen dio bere jarduera.\nGazte Sailak elkarteen gazte jarduera sustatzeko eta arlo honi zuzenduriko zerbitzuak antolatu eta bideratzeko teknikaria eta batzordea du. Horrela, Federazioak markatutako ildo eta helburu orokorretatik abiatuta, gazte batzordeak, zuzendaritza batzordearen babesean eta teknikariaren laguntzaz, urteko kudeaketa plana landu eta garatuko du.\nGazte Sailaren dinamikaren adierazgarria izan daitezke ondoko datuak:\nTOPAGUNEko bazkideak antolatzen dituzten jardueretan hainbat herrialde eta herritako 1.700 gazte biltzen da.\nNagusiki, 15 eta 30 urte bitarteko gaztetxo, gazte eta gazte helduei zuzenduriko egitasmoak lantzen dira. Adinaren muga beti malgutasunez finkatzen da.\nSailaren erronka nagusiek gazte helduek guraso izatean transmisioa bermatzea eta gazte nerabeen eskaerari erantzuteko zerbitzuak antolatzean dautza.


Julen Madariaga - Wikipedia, entziklopedia askea.\nEuskal idazlea, politikaria eta ETAko militante ohia\nJulen Kerman Madariaga Agirre, Madariaga-ko Iulen, (Bilbo, 1932ko urriaren 11 - Senpere, 2021ko apirilaren 6a) Euskal Herriko politikaria eta abokatua zen. ETAren sortzaileetakoa, Herri Batasunan ere paper garrantzitsua jokatu zuen. Hala ere, borroka armatua zela-eta alderdi hori utzi zuen, eta geroago Elkarri elkarte bakezalean eta Aralar alderdi politikoan sartu zen.\nBilbo, 1932ko urriaren 11\nSenpere, 2021eko apirilaren 5a (88 urte)\npolitikaria, abokatua eta aktibista\nEuzko Alderdi Jeltzalearen kide baten semea, Espainiako Gerra Zibila amaitutakoan aitarekin Txilera joan zen herbesteraturik. Bilbora 1942an itzuli zen. Bigarren hezkuntza amaiturik, zuzenbidea Erresuma Batuan ikasi zuen, eta Cambridgeko unibertsitatean lortu zuen doktoretza. Euskal Herrira itzuli ondoren, jardun politikoari ekin zion euskal abertzaletasunaren barruan.\nEAJren gazteriatik bereizi zen Ekin taldearen sortzaileetakoa izan zen, ETAren hazia izanen zena. Hau 1959ko uztailaren 31n sortu zuten, honako hauek zuzendaritza batzordean zeudela: Eneko Irigarai, Lopez Dorronsoro, Álvarez Enparantza "Txillardegi", Benito del Valle, J. Manuel Agirre, Julen Madariaga eta Patxi Iturriotz. Hiru urte geroago, Madariagak taldearen I. Asanbladan hartu zuen parte, Baionan.\nAtxilotuta izan eta gero, polizia espainiarrak Melitón Manzanas buru zuela era basatian torturatu zuen. Burgosko prozesuan epaitu zuten.\nIpar Euskal Herrian finkaturik, Frantziako nazionalitatea 1986an eskuratu zuen. ETAri laguntzeagatik 4 urteko espetxealdi zigorra jaso zuen 1989an Frantzian, baita Iparraldean 10 urtez bizi ezin izateko debekua ere. 1991n kartzelatik aterata, Bilbora joan zen Txema Monterorekin abokatua izatera. Hurrengo urteetan adierazi zuen Euskal Herriaren autodeterminazioaren aldeko borroka galduta zeukala ETAk. Hortaz, 1995ean Herri Batasuna utzi zuen Gregorio Ordóñez Gipuzkoako Alderdi Popularreko politikaria ETAk hil ondoren.\n2001ean Euskal Herritarrok mugimenduaren Aralar ildoarekin bat egin zuen, bortizkeria amaitzearen alde baitzegoen. 2002an, Aralar alderdi politiko bereizi gisa antolatu zenean, Madariaga Berme Batzordeko kide izendatu zuten. Geroago, Aralar izenean Bizkaiko Aldundirako hauteskundeetarako (2003ko maiatzean), Espainiako Senaturako eta Europako Parlamenturako (2004an) zerrendetan aurkeztu zen Madariaga. Garai horretan mezu argi bat aldarrikatzen zuen Madariagak: «ETA arrazoi politikoengatik sortu zen, eta arrazoi politikoengatik eten behar du».\nAzpimarratzekoa da Elkarri mugimendu bakezalearen kide ere izan zela.\n2006ko uztailean Espainiako Auzitegi Nazionaleko Grande-Marlaska epaileak Madariaga atxilotzeko agindu zuen, baina fidantzapean atera zen.\nMadariagak Egiari zor liburua publikatu zuen 2014 non bere ibilbide politikoari errepasoa ematen dion.\nHamar seme-alaben aita izan da.\n↑ Berria. «Julen Madariaga hil da» Berria (Noiz kontsultatua: 2021-04-06).\n↑ «Julen Madariaga zendu da» Argia (Noiz kontsultatua: 2021-04-07).\n↑ Zabaleta, Patxi. «Julen Madariagaren mezua» Berria (Noiz kontsultatua: 2021-04-11).\nJulen Madarigak haren memoria politikoak argitaratu ditu:\nEgiari zor. Donostia: Erein, 2014, 336 or. ISBN: 978-84-9746-893-0\nArgia aldizkarian Xabier Letonak egindako elkarrizketa 2417. alean, 2014-06-01.\n(Gaztelaniaz): Elkarrizketa EITBn, 2014ko maiatzaren 30.


Umea, beti aulkitxoan – Guraso.eus\nUmea, beti aulkitxoan\n2016-02-15\tguraso\tIruzkinik ez\nZirkulaziorako Araudi Orokorra aldatu duten zenbait berrikuntza sartu ziren indarrean urriaren 1ean, eta berrikuntza horiek umeak ibilgailuetan eramateko moduarekin daude lotuta. Arau berriek dioena laburbildu dute Puntua aldizkarian.\nArau berriek sinplifikatu egiten dute aurrez bazegoena, eta fabrikatzaileek diotenaz fio dira; hau da, umearen aulkitxoa aurrera edo atzera begira muntatuko da ibilgailu barruan, fabrikatzaileak jarraibideen eskuorrian dioena aintzat hartuta.\nUztailaren 18an argitaratu zuten EAOn Zirkulaziorako Araudi Orokorraren moldaketa, eta, datozen lerrootan, bereziki kontuan hartu beharreko lau puntu laburbiltzen dira.\n1,35 metrotik beherako adingabeek ibilgailuaren atzeko aldean joan beharko dute eta, gainera, ezin izango dira aurreko eserlekuan joan 18 urteak bete arte, edo 1,35 metroko altuera.\nSalbuespen bakarra da ibilgailuaren atzeko eserleku guztiak umeen aulkitxoekin beteta badago. Kasu horretan, adingabea aurrean eseri ahal izango da, baina, betiere, homologatutako aulkitxoan eta bere adinerako eta pisurako egokia baldin bada.\nAulkitxo bakoitza bere jarraibideen arabera muntatuko da: ez da derrigorrezkoa aulkitxoa aurrera edo atzera begira muntatzea –martxaren noranzkoan edo kontrakoan–. Egin behar dena da aulkitxo modelo zehatz horren jarraibideek diotena. Salbuespen bakarra da aulkitxoa aurreko eserlekuan muntatzea airbaga desaktibatuta egon barik. Egoera horretan, debekatuta dago aulkitxoa martxaren kontrako noranzkoan jartzea.\nTaxian bidaiatzerakoan, umetxoak aulkitxo barik joan daitezke, baina hiru barruan bakarrik: taxiaren atzeko partean joan daitezke euste neurri barik, baina ibilbidea hiri barruan bakarrik baldin bada.\nBederatzi eserlekutik gora\nIbilgailuak bederatzi eserleku baino gehiago dituen kasuetan, bidaiariak arautegiaz informatzea derrigorrezkoa da. Gidariak –edo taldeko arduradunak– bidaiariei jakinarazi egin behar die segurtasun uhala –edo homologatutako euste sistema– eroatea derrigorrezkoa dela. Eserleku guztietatik ikusteko moduko kartel, piktograma edo ikus-entzunezkoen bidez jakinaraziko da.\nIsunak eta puntu galera\nAdingabeak ibilgailuan aulkitxo barik eramateak umeen bizitza arriskuan jartzen du eta zenbait zigor ekar ditzake; besteak beste, gidabaimenaren hiru puntu galtzea eta 200 euroko isuna. Gainera, agenteek ibilgailua geldiarazi egin dezakete.\nMerkatuan umeendako aulkitxo asko dago eta ez da erraza izaten aukeraketa egitea. Ezberdintasun handia dago modeloek eskaintzen dituzten ezaugarriei eta segurtasunari dagokienez, eta baita prezioari dagokionez ere.\nGaur egun, oso modelo merkeak ere badaude merkatuan; izan ere, 30 eurogatik eros daiteke aulkitxo bat, baina, Kontsumitzaileen eta Erabiltzaileen Elkartetik aurreratzen dutenez, prezioa eta segurtasuna lotuta daude. Low cost edo prezio txikiko aulkitxoak homologatuta egoten dira, marka garestiagoak bezala; hau da, segurtasun arauek ezarritako minimoak betetzen dituzte. Edozelan ere, egindako ikerketen arabera, ez dituzte gama handiagoko aulkitxoen segurtasun neurri berak eskaintzen.\nHori guztia kontuan hartuta ere, Kontsumitzaileen eta Erabiltzaileen Elkarteak hauxe azpimarratzen du: 1,35 metrotik behera daukaten umeak homologatutako aulkitxoetan eroatea derrigorrezkoa dela, hain zuzen. Eta, are gehiago, merkatuko aulkirik eskasena beti dela umea nagusi baten besoetan edo segurtasun uhalarekin bakarrik eroatea baino askoz seguruagoa.\nIruzkinik ez "Umea, beti aulkitxoan"


Galtzeko arriskuan dauden animalia eta landareen salmenta: legez kanpoko negozioa | Revista\nAnimalia babestuen salerosketa : Galtzeko arriskuan dauden animalia eta landareen salmenta: legez kanpoko negozioa\nKokaleku geografiko guztiz estrategikoa duenez, Iberiako Penintsula leku ezin egokiagoa da era guztietako merkataritza-jardueretarako eta itsasoz nahiz airez egiten diren komunikazioetarako. Gainera, Penintsulako fauna bera ere izugarri aberatsa da. Hori dela eta, isileko ehiztariak, txori-ehiztariak, gizatasun-arrastorik ez duten pertsonak, gaizkileak eta mafia antolatuak landak eta basoak arakatzen ibili ohi dira, non-zer harrapatuko gero saltzeko. Eta axola gutxi die gainera zer harrapatu: hartz arreak, sarrioak, basoilarrak, katamotzak, eguzki-arranoak edo belatz handiak. Era guztietako txoritxoak harrapatzen dituzte (“kaiolako txoriak” izenez ezagunak, bere natur ingurunea hori ez izan arren) eta baita apoarmatuak ere.\nZalantzarik gabe, animalia exotikoak edo horien ataletako batzuk (letaginak, garaikur gisa erabiltzen diren buruak, larruak…) izateko eskaera handia dagoelako harrapatzen dituzte horrelako animaliak. Oso bakana edo bitxia den animalia bat izatea moda-modan dagoenez, eta larru berezi batzuekin janzteak halako estatus bat ematen duenez, arlo horretan sortzen diren eskakizunei erantzuteko etekin handiko jarduera bat sortu da, orain urte batzuk arte batere zigorrik izan ez duena, trafikatzaileak gogor zigortzeko legezko jardunbiderik ere ez baitzegoen. 1975. urtean, hogei herrialdek, horien artean Europako Batasunakoek, Basa-fauna eta -floraren Galzoriko Espezieen Nazioarteko Merkataritzari buruzko Hitzarmena (CITES) sinatu zuten.\nAnimalia babestuen salmenta legezkoa izan daiteke, baldin eta dendariak egiaztatzen badu animaliak beharrezko inportazio-baimena duela. Horretarako, CITESen ziurtagiria behar du nahitaez. Legearen arabera jokatuz, batzuetan pentsatzen dugu etxean daukagun animalia ezin hobeto dagoela bere “etxe berrian”. Hala ere, uste horrekin itzulerarik gabeko bide batera bultzatzen dugu animalia: betiko desagertzeko zorian jartzen dugu, animalia baten ohiturak aldatu ondoren ezinezkoa baita hura bere natur ingurunera itzularaztea.\nErrinozeronteak, tigreak, elefanteak, txinpantzeak, panterak, igaraba erraldoia, kolibria, hegazti eta igel exotikoak… galtzeko arrisku handian daude, gizakiak bere mesederako etengabe harrapatzen baititu, haietatik elikagaia, larruak, garaikurrak, espezimen biziak, turismo-gaiak, botika tradizionalak, lurrak, burezurrak eta beste hainbat eta hainbat produktu eta gai eskuratzearren. Bildumagileak, zoologikoak, ikerketa biomedikoetarako laborategiak, animalia-dendak eta barne kontsumorako ustiategiak izaten dira animalia horien azken helmuga.


Sabotajea soldadutzan - Ahotsak.eus\nSabotajea soldadutzan Pegaso kamioiak jarri zituen Francok Madrilen. Garraioak garatzen joan ahala, garraioak egiteko kalitatezko materialaren eskaria igo zen. Jose Mari soldadutzan zela, alemaniarrak joan eta sabotaje baten ondorioz, hiru gizon hil ziren.\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan AB-219-003 kodeko bideoa nahi duzula aipatzea: ahotsak@ahotsak.eus\nPegaso kamioiak jarri zituen Francok Madrilen. Garraioak garatzen joan ahala, garraioak egiteko kalitatezko materialaren eskaria igo zen. Jose Mari soldadutzan zela, alemaniarrak joan eta sabotaje baten ondorioz, hiru gizon hil ziren.\nData: 2000(e)ko martxoaren 20a\nGaia(k): Ohiturak eta bizimodua » Soldadutza , Politika » II. Mundu Gerra (1939-1945) » Alemaniarren alde edo kontra ibiliak , Ohiturak eta bizimodua » Kontakizunak eta sinesmenak » Gertaera izugarriak eta ezbeharrak\nSoldadutzan Donostian eta Orion\nAste Santuko tiroa\nKorta eta ganadua salbatu zuten sutetik\nOinaztarriak etxea erre zienekoa\nUretatik kautxua ateratzen aberastu\nSoldadutzan gustura ibilitakoa\nSoldadutzara orduko 700 pezeta irabazi zituen boletan


«Antonio Nabarro Larreategi»: berrikuspenen arteko aldeak - Wikipedia, entziklopedia askea.\n«Antonio Nabarro Larreategi»: berrikuspenen arteko aldeak\nAntonio Nabarro Larreategi (aldatu)\n22:22, 29 urtarrila 2019ko berrikusketa\n15:19, 12 abuztua 2017ko berrikusketa (aldatu)\nHauxe da oraingo bertsioa, 22:22, 29 urtarrila 2019 data duena (aldatu) (desegin)\n'''Antonio Nabarro Larreategi''' ([[Beasain]], [[Gipuzkoa]], [] – [[Trapani]], [[Italia]], []ko [[uztailaren 31]]) [[Filipe III.a Espainiakoa]]ren idazkaria zen, eta zeregin garrantzitsuak egin zituen gortean.\nUste da Antonio Nabarroren eraginez gertatu zirela Beasaingo herrian 1615. urteko bi gertaera garrantzitsu:\n* 1615ek otsailaren 4ean lortu zuen Beasainek herri titulua, Filipe III.ak errege-agiriaren bidez Goierriko zenbait herriri emana.\n* Felipe III.ak, Frantziara zihoala, [[Igartza jauregia]] eta burdinola bisitatu zituen, []eko [[azaroaren 2]]an.\n1586-1590 urteetan, erregeren kontulari gisa, [[Txile]]ra bidali zuten.\n1594ean [[Aitoren seme]]en Anaidiko alkate izendatu zuten. Handik gutxira, [[Valladolid]]era joan zen Filipe III.aren idazkari gisa.\n1602. urtean, Magdalenarekin —Adan Igartzakoaren alabarekin— ezkondu eta haren deiturak hartu zituen, horrela Zubieta eta Igartzako oinetxeen jaun bilakatuz. Orduan, gortea utzi eta [[Lekeitio]]n kokatu zen. Garai hartan, [[Bizkaia|Bizkaiko]] [[Busturia]] merindadeko probestu eta alkate karguak izan zituen.\n1614ean [[Simancasko Errege Artxiboak|Simancasko Errege Artxiboen]] idazkari izendatu zuten. Gero, erregeren hainbat mandatu egin zituen, haietako batzuk oso garrantzitsuak.\nItalian, [[Napoli]]ko erregeorde zen [[Filiberto Savoiakoa]] printzearen aholkulari eta idazkari izan zen. Italiako Trapani herrian hil zen, 70 urte zituela, 1624ko uztailaren 31an.\nBizkaiko Jaunen Laburpen baten egilea dugu. Italiara joan zenean argitaratu zuen, [[Turin]]en, []an.\nEra berean, [[Espainia]]ko nobleziaren oinarritzat gotikotasunaren tesia aldarrikatzen zutenen aurrean, [[euskaldun]]en aitonen semetasuna defendatu zuen, gizona gizonaren nagusi bilakatzen duen edozein sistemaren aurrekoa zelako. Lan honen bigarren argitalpen bat ere egin zen [[Madril]]en, 1702an.


Zoriontsuak izan ote ziren? - - Baleike.eus\nZoriontsuak izan ote ziren?\nJuan Luis Romatet 2019-01-28 16:54\nBigarren eskuko liburu eta disko azokak antolatu genituen orain urte batzuk, Oxford aretoan. Etxeko armarioetan, tiraderatan edota ganbaratan gordetako trasteei irteera eman, eta, bide batez, lortutako diruarekin gobernuz kanpoko erakunderen batek bultzatako proiekturen bat laguntzea zuten helburu azoka haiek.\nMakina bat liburu eta disko eraman nituen azoka haietara... eta baita beste hainbeste etxera ekarri ere. Helburuen artean etxea trasteez hustutzea bazegoen, nirekin ez zuen arrakasta handirik izan.\nJendeak kaxatan edo poltsatan eramaten zituzten liburuak, diskoak, komikiak, National Geographiceko bildumak, entziklopediak, edota, inkluso, 1980eko hamarkadako bideo joko makinak ere. Poltsa horietako batean aurkitu nuen argazki hau. Polita iruditu zitzaidan eta, erositako liburuekin batera, etxera ekarri nuen. Gelako estanteria batean jarri nuen. Estanteria horretako edukia aldatu da ordutik –liburuak desagertu dira, eta haien ordez komiki mordoa dago orain–, baina argazkiak hor jarraitu du urte hauetan guztietan.\nPasa den astean, Paco Rocaren azken komikiari lekua egiten saiatzen ari nintzela (ez nuen lortu), argazkian fijatu nintzen berriz. Ezkontza bateko estudioko argazkia da. Senarra aulki batean eserita dago, eta oinak kojin baten gainean ditu. Emaztea bere atzean dago. Eskuan lore sorta bat du, eta buruan ezkontza belo zuri luze bat darama. Eta pentsatzen jarri nintzen: zein ote dira bi pertsona hauek? Zumaiarrak ote dira? Zer garaikoa da argazkia? Zein zen argazkilaria? Zoriontsuak izan ote ziren? Galderak bai, erantzunik ez... oraingoz.\nInork beraien berri badu aldizkaria@baleike.eus helbidera idatzi dezake. Eta, noski, beraien familiartekoren batek argazkia itzultzea nahi badu, helbide horretara idaztea besterik ez du behar.


Idoia Azkarate: "AHTrik ez!" - - Goiena.eus\nIdoia Azkarate: "AHTrik ez!"\nIdoia Azkarate 2011-03-21 01:00\nGelditu dezatela bortizkeria hori, arren!\nAntzuola aldeko mendirantz begiratzen dudanean ezin dut saihestu, bihotzak buelta ematen dit egiten ari diren txikizioa ikusita. Nola leike lehentasunezko inbertsioa izatea Abiadura Handiko Trena? Nola leike obra honetan hainbeste diru gastatu, mendia gupidarik gabe apurtu, gizartea murgilduta dagoen egoera delikatua kontuan hartuta? Eta bideratutako diruaren zenbatekoa desbideratuko da batzuen poltsikora?\nInpotentzia itzela sentitzen dut gupidarik gabeko sasi-politikarien eskuetan gaudela ikusita. Azken finean, beraiei bost axola zaie natura, bost axola etorkizuna, bost axola gu. Agintetik pasatzen diren urteetan poltsikoak majo beteko dituzte, neurrigabeko soldatak kobratuaz. Herriaren izenean kapitala sendotuz. Kritika dut sistemarentzat, politikarientzat, kapitalismoarentzat... eta baita guretzat ere. Aulki erosoan eseri garen gizarteari. Inongo behatzik mugitzen ez dugulako pairatzen ditugun milaka injustizien aurrean (salbuespen txalogarri batzuk kenduta). Gezurretako ongizate petatxatuan apoltronatu garelako.\nNaturaren bortxaketa etengabe hau gelditu dadila behingoz. Ez dut obra suntsitzaile gehiago nahi. Moldatu gaitezen daukagunarekin. Madrilera joan nahi duenak hartu dezala autobusa. Abiadura handiek ez baikaituzte bide onetik eramango.\nAurrera joateko atzera egin beharko dugulakoan nago; bestela, pum! egingo du egunen batean. Dagoeneko berandu ez ote gabiltzan... Behin eta mila aldiz, AHTrik ez!


Hemen zaude: Nola iritsi\nAtal honetan gure komunitatearen ezaugarri nagusiak azalduko zaizkizu: historia, kultura, paisaien eta ingurumenaren ondarea, ekonomiaren datuak, instituzioak, etab.\nEuskadiko Orkestra Sinfonikoak bere 25. urteurrena ospatzen du aurten, Espainian erreferentziazko diren talde sinfonikoetariko bat bilakaturik. Euskadiko kultura eta gizarte zereginean erabat finkaturik dago.\nIruñeko Orfeoia 1865. urtean sortu zen eta espainiar abesbatza beteranoenetako bat da. Egun, 120 ahots ditu, haur abesbatzakoak eta eskolaniakoak barne, eta, horri esker, errepertorio sinfoniko-koral anitzak interpretatzen ahal ditu: klasizismoa, erromantizismoa, XX. mendea, zarzuela, opera erromantikoa edota capellan abestutako musika. Igor Ijurra Fernández da zuzendaria.\nIruñako Ganbara Abesbatza Taldea\nIruñako Ganbara Abesbatza Taldea 1946an eraiki zen Luis Morondo Urra Jaunaren eskutik. 37 urtez eta bere heriotzararte 1983an taldearen Zuzendari Artistikoa izan zen. Lehen kontzertua 1946ko abenduaren 11an Iruñako Olimpia Koliseoan eskainiz.\nErosketak egiteko Turismo Gida\nIruñeko kale, plaza eta bazterretako ingurune eroso eta abegitsuan, bisitariok askotariko abaguneak kausituko dituzue, haien egonaldiari probetxua ateratzeko. Gidatxo honek aukera ematen dizue, gure hiriko aldeetan barna abiatu eta bertako zerbitzuen eskaintza ezagutzeko.


Programa batek While instrukzio bat aurkitzen duenean, baldintza probatzen du. Baldintza False bada, programak aurrera jarraitzen du Wend instrukzioarekin. Baldintza True bada, begizta exekutatuko da programak Wend aurkitzen duen arte, eta ondoren While instrukziora egiten du jauzi. Baldintza oraindik ere True bada, begizta berriro exekutatuko da.\nDo...Loop instrukzioan ez bezala, ezin da While...Wend begizta bat bertan behera utzi Exit erabilita. Ez irten inoiz While...Wend begizta batetik GoTo bidez, horrek exekuzio-garaiko akats bat eragin baitezake.\nDo...Loop instrukzio bat While...Wend instrukzioa bat baino malguagoa da.\nsText ="Hau testu labur bat da"\nMsgBox sText,0,"Testu kodetua"\nDo...Until edo Do...While instrukzioa


Irekia Eusko Jaurlaritza - Gobierno Vasco :: Lanbidek 4,1 milioi euro bideratuko ditu ekintzaileak babesteko laguntzetara (Gobernu Bilera 2018-09-25)\nLanbidek 4,1 milioi euro bideratuko ditu…\n<img src="https://www.irekia.euskadi.eus/uploads/cover_photos/48578/original/logoconsejo.jpg" style="max-width:100%" alt="" />\nLau ildo: ekintzaileak izan daitezkeen pertsonak, enpresa-proiektu berriak, enpresa-jarduera bat hasi nahi duten pertsonak eta abian jarri duten pertsonak\nEnpleguko eta Gizarte Politiketako sailburu Beatriz Artolazabalek Lanbide-Euskal Enplegu Zerbitzuko Administrazio Kontseiluak hartutako erabakiaren berri eman du gaur Gobernu Kontseiluan; haren bitartez, onartu egin da 2018ko ekitaldirako ekintzaileentzako laguntza-deialdia. Laguntza ekonomiko horiek enpresa-proiektuak sustatzen dituzten pertsonei zuzenduta daude, eta 4,1 milioi euro bideratuko dira horretarako.\nLau diru-laguntza ildo daude:\nEkintzaileak izan daitezkeen pertsonentzako laguntzak, enpresa-ideia bat tokiko ekintzailetza-proiektuen esparruan dedikazio osoz sortu, aztertu eta egituratu dezaten. (enpresa-ideia bat garatzeko laguntzak)\nTokiko ekintzailetza-proiektuen esparruan negozio-ideia zehatz bat duten ekintzaileek enpresa-proiektu berriak abiarazteko aukera bultzatzera bideratutako laguntzak. (enpresa-proiektu berriak abian jartzeko laguntzak)\nEnpresa-jarduera bat hasi nahi duten eta ezartzeko babes ekonomikoa behar duten pertsonentzako laguntzak (proiektua ezartzeko laguntzak).\nEnpresa-jarduera bat hasi duten pertsonentzako laguntzak, jarduera finkatzeko. (proiektua finkatzeko laguntzak)\nDeialdi honen xede dira, halaber, a) eta b) idatz-zatietan aipatutako laguntzen onuradun diren ekintzaileak hautatu, lagundu eta/edo tutorizatzeko jarduerara bideratutako laguntzak. Jarduera hori toki-erakunde laguntzaileek egingo dute.\nDiru-laguntzen zenbatekoa honako hauek finantzatzera bideratuko da:\nToki-erakunde laguntzaileentzat, enpresa-ideia bat garatzeko eta enpresa-proiektu berri bat abian jartzeko aholkularitza eta tutorizazioaren kostua (300 euro sustatzaile bakoitzeko eta 1.000 euro sustatzaile bakoitzeko, hurrenez hurren).\nDedikazio osoz beren enpresa-ideia aztertu eta garatzeko aukera. Eman beharreko laguntzaren gutxieneko zenbatekoa 1.000 euro izango da sustatzaile bakoitzeko, eta gehienekoa, berriz, 1.300 euro.\nDedikazio osoz enpresa-proiektu edo negozio bat abian jartzeko aukera. Eman beharreko laguntzaren gutxieneko zenbatekoa 1.500 euro izango da sustatzaile bakoitzeko, eta gehienekoa, berriz, 1.950 euro.\nJarduerarekin zuzenean lotuta dauden aktibo finko jakin batzuetan egindako inbertsioak. Gutxieneko zenbatekoa 3.500 euro izango da onuradun bakoitzeko, eta gehienekoa, berriz, 4.550 euro.\nEnpresa sortu berri baten sustapen, funtzionamendu eta kudeaketarako gastuak. Gutxieneko zenbatekoa 2.500 euro izango da onuradun bakoitzeko, eta gehienekoa, berriz, 3.250 euro.\nLanbide destina 4,1 millones de euros a las ayudas de apoyo a las personas emprendedoras https://t.co/QheXrjE7TR… https://t.co/8BRxfm0Rn1\nLanbide destina 4,1 millones de euros a las ayudas de apoyo a las personas emprendedoras https://t.co/rrjU9Cz1DS\n✳ @Lanbideejgv'k 4,1 milioi euro bideratuko ditu ekintzaileak babesteko laguntzetara 🔗 https://t.co/BLaNZV0E2s 🔗 #ekintzailetza #laguntzak\n✳ @lanbideejgv destina 4,1 millones de euros a las #ayudas de apoyo a las personas emprendedoras 🔗 https://t.co/chmDAfOdLs 🔗 #emprendizaje


Txinan bildu dira aberri anitzetako ordezkariak - GARA\nIaz bezala, Txinako Wanning uhartean bildu dira aurten ere mundu mailako zirkuitu desberdinetan parte hartu nahi duten lehiakideak. Aste batean bi erakunde desberdinek antolatutako munduko bi txapelketa izango dira bertan, eta horren ostean mundu mailako txapelketen sasoia indarrean izango da.\nTxina oraindik ongi ezagutzen ez den lurraldea da surflarientzat, baina Wanning uharteak ospe handia hartu du oso denbora gutxian. Bertan daude Txinako olatu ezagunenak, eta bertan dagoen Riyue Bayko ezker olatu luzea izan da azken bi urteetan txapelketak egiteko antolatzaileek hautatu duten lekua.\nItsaskiak nahiko urri izaten dira Txinan, baina olatuak dauden egunetan surf egiteko gune oso onak daude eta gainera giro epela da nagusi.\nUrteko lehen hilabetearekin batera lehen txapelketak ere hasi dira, eta hasiera hori irudikatzeko lekuren bat hautatu behar bada, dudarik gabe, hori Txina da.\nUrtarrileko azken egunekin hasi dira munduko lehen surf txapelketak. Horrela, joan den ostiraletik gaur arte, herrialde desberdinen arteko txapelketa izan da Txinako Hainan uhartean. Gaur berriz, lekukoa hartuta, urautsi berean izango dira lehian WQS itzuliko lehiakideak.\nHerrialdekako lehia ISA erakundeak antolatzen du eta bertan euren aberria ordezkatzen duten surflariek hartzen dute parte. Beraz, irabazleak ordezkatzen duen herrialdea izaten da garailea.\nISA (International Surfing Asociation) mundu mailako surf txapelketak antolatzen dituen erakundea da. Mundu mailako federazio antzeko bat da, estatuen egituretan txertatua eta olinpiar jokoetako munduko batzordeak onartzen duena.\nISArenak ez dauka ASP zirkuituak adinako osperik, babesle gutxiago baititu, baina azken urteetan indarra hartu. Bere helburua surfa kirol olinpiko bilakatzea da: horrela, surfak beste edozein kirolen pareko estatusa lortuko luke eta, bide batez, diru sariak ere handiagoak izango lirateke.\nTxinan aste honetan bertan egingo duten bigarren txapelketan, berriz, mundu osotik etorritako surflariak izango dira, baina euren burua baino ez dute ordezkatuko. Lau izarreko WQS txapelketa hau munduko ASP zirkuituan kokatzen da eta itzuliko lehen txapelketa da.\nJarraian, Hawaiin, bost izarreko Volcon Pipe Pro txapelketa egiten da, otsaileko lehen astean, eta aldi berean, Breaka Burleigh Pro txapelketa izaten da Australian. Azken hau hiru izarreko txapelketa da, baina oihartzun handia izaten du. Izan ere, WCT itzuliko lehen txapelketa handik oso gertu izaten da, Snapersen, martxoko lehen astean eta, beraz, lehiaketa hau entrenamendu gisako bat izaten da WCT itzuliko lehiakideentzat.